hotchpotch/miracl-hf-unified huggingface dataset:
వి.డి.రాజప్పన్
వి.డి.రాజప్పన్ కేరళకు చెందిన ప్రముఖ హాస్యనటుడు ప్రముఖ కథాప్రసంగ కళాకారుడు.
రాష్ట్రంలో ఒకప్పుడు అత్యంత ప్రసిద్ధమైన కళ కథాప్రసంగం 70వ దశకంలో ఒక వెలుగు వెలిగింది. ఈ కళలో రాజప్పన్ విశిష్టుడు. నటన, గానం, మాటలు, సంగీత వాయిద్యాలు మేళవిపుంతో ఆయన చేసే కథా ప్రసంగం బహుళ ప్రాచుర్య పొందింది. దీంతోపాటుగా సందర్భానుసారంగా అదనంగా జోడించే పేరడీ పాటలు ఆయన ప్రతిభకు అద్దం పట్టేవి. దేశ, విదేశాలలో 6,000 పైగా ప్రదర్శనలు ఇచ్చారు. అనంతరం ఆయన మలయాళ సినీ పరిశ్రమలో ప్రవేశించారు. 1982 నుంచి 2005వరకు తనదైన హాస్యపాత్రలతో సినీ అభిమానులను అలరించారు. మేలే పరాంబిల్ అనవీడు, అలి బాబాయుం అరారా-కల్లన్ మారుం, ముతారం కున్ను, కుస్రిత్తుక్కట్టు తదితర 100 కు పైగా ఎక్కువ చిత్రాలలో ఆయన నటించారు.
ఆయన మార్చి 24 2016 గురువారం తుదిశ్వాస విడిచారు. ఆయనకు భార్య, ఇద్దరు కుమారులు ఉన్నారు.
మధురవాణి (పాత్ర)
మధురవాణి కన్యాశుల్కం నాటకంలో గురజాడ అప్పారావు సృష్టించిన పాత్ర. విస్తృతమైన ప్రాచుర్యం, క్లాసిక్ స్థాయి పొందిన ఈ పాత్ర నవలలోని కథాపాత్రగా తన పరిధిని దాటి స్వతంత్ర ప్రతిపత్తిని సాధించిందని విమర్శకులు పేర్కొన్నారు. 
మధురవాణి పాత్ర కన్యాశుల్కం నాటకం ప్రకారం విజయనగరంలో 19వ శతాబ్దికి చెందిన వేశ్య, ఉన్నతమైన వ్యక్తిత్వం, కొంటెతనం, దయార్ద్ర హృదయం కలిగిన మహిళ. ఈ లక్షణాలతో పాటుగా మాటకారితనం, తెలివితేటలు కూడా ఆమె సొంతం. ఐతే వీటన్నిటినీ ఎవరికైనా మేలు చేసేందుకు, తన జీవికను నిలబెట్టుకునేందుకు మాత్రమే వాడడం పాత్ర ఉదాత్తతను పెంచుంతుంది. అందం మంచితనం మాత్రమే కాకుండా ఎదుటివారిని ఎప్పటికప్పుడు అంచనావేస్తూ అవతలివారికి తగ్గట్టుగా ప్రవర్తించే లక్షణం చాలా ఆకర్షణీయంగా ఉంటుంది. అటువంటి లక్షణాలకు మూలం తల్లి పెంపకం నుంచే లభిస్తుంది, ఆమె తల్లి మంచివారితో మంచిగానూ, చెడ్డవారితో చెడ్డగానూ ప్రవర్తించమని నేర్పినట్టు ఓ సంభాషణ చెప్తుంది.
నాటకం ప్రారంభంలోనే రామప్పంతులును వదిలివేసి గిరీశం పోషణలోకి వచ్చే ప్రయత్నం సాగుతూంటుంది. ఐతే కొద్దిలోనే గిరీశం మోసకారితనం గురించి తెలుసుకుంటుంది.
హై జంప్
హై జంప్ అనేది వ్యాయామక్రీడా రంగానికి సంబంధించిన సంగతి. ఏ పరికరాల సాయం లేకుండా క్రీడాకారులు కొలవబడిన ఎత్తుల వద్ద ఉంచబడిన ఒక సమాంతర బార్ మీదుగా జంప్ చేస్తారు. ఈ హై జంప్ ను మొదట 19 వ శతాబ్దంలో ఇంగ్లాండ్ లో అభ్యసించేవారు. ఇది 1896లో పురుషులకు మరియు 1928లో మహిళలకు ఒలింపిక్ క్రీడ అయ్యింది. ఈ క్రీడకు సంబంధించి 1865లో తయారు చేయబడిన నియమాలు నేటికీ ఉన్నాయి. Thus, every athlete has three attempts on every height. The athletes are allowed to touch the bar but they must not knock it down.
The men's world record of 2.45 metres was set in 1993 by Javier Sotomayor (Cuba). The women's world record of 2.09 metres is held by Stefka Kostadinova. It was set in 1987.
తెలుగు-ఇంగ్లీషు నిఘంటువు (ఎ-ఏ-ఐ)
=నిఘంటువు=16 March 2016.
కొప్పు
కొప్పు ఇది తెలంగాణలోని గౌడ్ కులం చెందిన ఒక ఇంటి పేరు.గరిడేపల్లి గ్రామంలోని గౌడ్ కుటుంబానికి చెందిన ఇంటి పేరు
పెద్దిరెడ్డి గంగాధరం
పెద్దిరెడ్డి గంగాధరం తూర్పు గోదావరి జిల్లాకు చెందిన సంగీత కారులు. సంగీత ప్రపంచంలో 60 ఏళ్లు కాకినాడ నగరవాసులను గానమాధుర్యంతో ఉర్రూతలూగించిన స్వర గంధర్వుడు ఆయన. 
ఆయన తూర్పుగోదావరి జిల్లా ద్రాక్షారామం సమీపానగల హసనబాద్‌లో 1938 మే 30 న సత్యనారాయణమూర్తి, దేవీరత్నం దంపతులకు జన్మించారు. ఆంధ్రప్రదేశ్‌లో మొట్టమొదటి ఆర్కెస్ర్టాగా 1955లో ఐదుగురు సభ్యులతో స్ధాపించి గంగాధరం ఏపీలోనే కాకుండా ఆరేడు రాష్ట్రాల్లో సినీ మ్యాజికల్‌ నైట్స్‌ను నిర్వహించారు. 
ఆంధ్రప్రదేశ్‌లో ఆది ఆర్క్రెస్టాగా మొలకెత్తి ఈ నాటికీ నిఠారుగా తలఎత్తి నిలబడ్డ మహావృక్షం గంగాధరం మ్యూజిక్ పార్టీ. 1955వ సంవత్సరంలో ఆర్కె స్ట్రా అంటే ఏమిటో తెలియని రోజుల్లో కాకినాడ పట్టణంలో ఐదుగురు సభ్యుల తో మొట్టమొదటిగా కాకినాడ మ్యూజికల్ గ్రూప్‌గా ఏర్పడి ఆంధ్రా, తెలంగాణా రాష్ట్రాలోనే కాకుండా ఒరిస్సా, మధ్యప్రదేశ్, వెస్ట్‌బెంగాల్, తమిళనాడు, మహా రాష్ట్రా వంటి రాష్ట్రాల్లో అనేక ఆర్కెస్ట్రాలు నిర్వహించారు. ప్రముఖ హార్మోనిస్టు చించునాడు సన్యాసిరావు వద్ద కర్ణాటక సంగీతం, ఆకుల నరసింహరావు వద్ద హార్మోనియంలో మెళకువలు నేర్చుకున్న ఈయన 1955లో కాకినాడలో గంగాధరం మ్యూజిక్‌పార్టీని ఏర్పాటు చేసి దేశంలో అనే క చోట్ల ప్రదర్శనలు ఇచ్చారు. ప్రముఖ నేపథ్య గాయకులు డాక్టర్ ఎస్పీ బాలసుబ్రహ్మణ్యం, రామకృష్ణ, పిఠాపురం నాగేశ్వరరావు, మాధవపెద్ది, సత్యం, ఆనంద్, జిక్కి తదితర గాయకులు గంగాధరం ఆర్కెస్ట్రాలో పాటలు పాడినవారే. సంగీత కళాకీర్తి పీఠంలో కాకినాడకు సముచితమైన స్థానాన్ని తన గంగాధరం ఆర్కె స్ట్రా ద్వారా సంపాదించిన గంగాధరం మాస్టారు 25, 50, 60 సంవత్సరాల వార్షికోత్సవాలను పెద్ద ఎత్తున నిర్వహించి ఆ కార్యక్రమాల ద్వారా ఎందరో ప్రముఖులకు సన్మానం చేశారు.
ఆయనకు భార్య విజయలక్ష్మి, కుమారుడు సతీష్‌, కుమార్తె ఉమ ఉన్నారు.
ఆయన మార్చి 26 2016 శుక్రవారం రాత్రి అస్వస్థతకు గురై అస్తమించారు.
జిష్ణు రాఘవన్
జిష్ణు రాఘవన్ ("జిష్ణు" గా సుప్రసిద్ధుడు) మలయాళ సినిమా నటుడు. ఆయన సినిమా నటుడైన రాఘవన్ కుమారుడు.
జిష్ణు ప్రముఖ నటుడు రాఘవన్ కుమారుడు. 1987లో కిల్లిపట్ చిత్రం ద్వారా జిష్ణు బాలనటుడిగా సినీ రంగ ప్రవేశం చేశారు. హీరోగా నటించిన తొలి చిత్రం సమ్మల్ సూపర్ హిట్ అయింది. పారాయమ్, చూండా తదితర చిత్రాల్లో జిష్ణు నటించారు. ఆయన మెకానికల్ ఇంజనీరింగ్ లో గ్రాడ్యుయేట్ చేసారు.
ఆయన నటించిన నమ్మాళ్ సినిమాలో నటనకు గాను ఆయనకు మాతృభూమి అవార్డు మరియు కేరల ఫిలిం క్రిటిక్స్ అవార్డులు వచ్చాయి. దీని తర్వాత నాలుగు సినిమాల్లో నటించి ప్రేక్షకులను మెప్పించారు. ఆర్కిటెక్ ధన్యరాజన్ ను ఆయన వివాహం చేసుకున్నారు. 
ఆయన మార్చి 25 2016 న కోచ్చి లోని అమృతా హాస్పటల్ లో గొంతు మరియు ఊపిరితుత్తుల కాన్సర్ కారణంగా మరణించారు.
ఆయన కన్నూరు లో మలయాళ నటుడు రాఘవన్ మరియు శోభన లకు జన్మించారు.
మన్నం గోపీచంద్
మన్నం గోపిచంద్ ఒక ప్రముఖ హృద్రోగ నిపుణులు. వైద్యరంగంలో ఆయన చేసిన కృషికి గాను భారత ప్రభుత్వం పద్మశ్రీ పురస్కారం ప్రధానం చేసింది. 2016 వరకు సుమారు 25000కి పైగా శస్త్రచికిత్సలు చేశాడు. హృదయ ఫౌండేషన్ పేరుతో కేవలం భారతదేశంలోనే కాక లిబియా, ఇథియోపియా లాంటి పేద దేశాల పిల్లల్లో గుండె జబ్బుల చికిత్సకై తనవంతు సాయం చేస్తున్నాడు. సుమారు 3000 మంది పిల్లలు ఈ సంస్థ ద్వారా వైద్య సహాయం పొందాడు. తన సోదరుడు మన్నం వెంకటరాయుడుతో కలిసి మనసు ఫౌండేషన్ అనే సంస్థను స్థాపించి మరుగున పడిన తెలుగు సాహిత్యాన్ని ప్రచురణలోకి తేవడం ద్వారా తెలుగు భాషకు సేవ చేస్తున్నాడు.
ఆయన స్వస్థలం ఒంగోలు. ఆయన తల్లిదండ్రులు మన్నం నరసింహం, సుబ్బమ్మ. గుంటూరు ప్రభుత్వ వైద్య కళాశాలలో ఎంబీబియస్ చేశాడు. తరువాత ఉన్నత విద్యకోసం జమైకా వెళ్ళి శస్త్రచికిత్సల్లో నైపుణ్యం సాధించాడు. తరువాత లండన్ నుంచి ఎఫ్.ఆర్.సీ.ఎస్ పట్టా కూడా అందుకున్నాడు.
కొద్ది కాలం లండన్లో పనిచేసి 1995లో హైదరాబాదు కు వచ్చేశాడు. 2008 లో స్టార్ హాస్పిటల్స్ పేరుతో ఆసుపత్రి ప్రారంభించాడు. ఇప్పటి వరకు సుమారు 25000 గుండె ఆపరేషన్లు చేశాడు. చిన్నపిల్లల్లో గుండె జబ్బుల నివారణకు హృదయ ఫౌండేషన్ పేరుతో సేవ చేస్తున్నాడు. ఈ సంస్థ ద్వారా 3000 కిపైగా గుండె జబ్బుతో బాధ పడుతున్న పిల్లలకు చికిత్సనందించాడు. ఇందులో భారతదేశమే కాక, ఇథియోపియా, లిబియా లాంటి పేద దేశాల పిల్లలు కూడా ఉన్నారు. 
సోదరుడు మన్నం వెంకటరాయుడుతో కలిసి మనసు ఫౌండేషన్ అనే సంస్థను స్థాపించి రావిశాస్త్రి, శ్రీశ్రీ, బీనాదేవి, గురజాడ అప్పారావు, పతంజలి, బుచ్చిబాబు, సభా, కలువకొలను సదానంద, శ్రీపాద సుబ్రహ్మణ్య శాస్త్రి లాంటి ప్రముఖ రచయితల రచనలను ప్రచురిస్తున్నారు.
తెలుగు-ఇంగ్లీషు నిఘంటువు (ఒ-ఓ-ఔ)
=నిఘంటువు=16 March 2016.
పండితారాధ్య చరిత్ర
పండితారాధ్య చరిత్ర శైవకవి పాల్కురికి సోమనాథుడు రచించిన ద్విపద కావ్యం.
పండితారాధ్య చరిత్ర శైవ భక్తుల కథలకు ఆలవాలంగా రచయించారు సోమనాథుడు. తెలుగు నాట శైవాన్ని ప్రచారం చేసేందుకు నడుంకట్టిన మల్లికార్జున పండితారాధ్యుని జీవితాన్ని ప్రముఖంగా ఇందులో రాశారు. పండితారాధ్యుని జననం, బాల్యం విడిచిపెట్టి ఆయన మిగతా జీవితాన్ని వర్ణించారు. దీక్ష, పురాతన, వాద, మహిమ, పర్వతం అనే ఐదు ప్రకరణాల్లో ఆయన జీవిత వర్ణన సాగింది.
పండితారాధ్య చరిత్రాన్ని పాల్కురికి సోమన 11910 ద్విపద పద్యాల్లో రచించారు. మార్గ ఛందస్సులను విడిచిపెట్టి రోకటి పాటలు వంటి జానపదాలకు దగ్గరగా ఉండే దేశి ఛందస్సు అయిన ద్విపదను పాల్కురికి సోమనాధుడు ఆయన సాహిత్యరచనకు ప్రధానంగా స్వీకరించారు. ఆ క్రమంలోనే పండితారాధ్య చరిత్రాన్ని ద్విపదల్లో రాశారు.
కొందరు విమర్శకులు పండితారాధ్య చరిత్రలో నవరసాల చిత్రీకరణ కనిపిస్తున్న విధానాన్ని వివరించారు. శివుని భర్తగా భావించిన బసవన భక్తి శృంగారం, అంచెన్న శివునితో బావమరిదిలా చేసిన వెటకారంలో కొంత హాస్యం, దక్ష ధ్వంసంలో రౌద్రం, బసవని మరణవార్త పండితారాధ్యునికి తెలిసిన ఘట్టంలో కరుణం, మడివాలు మాచయ్య కథలో వీరం, మల్లికార్జునుడు చూపిన మహిమల్లో అద్భుతం, వేమనారాధ్యుని కథలో రాజు శవం వర్ణనలో బీభత్సం, పల్నాటి చోళుని వంశ నాశనంలో భయానకం, పండితారాధ్యుని లింగార్చన వర్ణనలో శాంతం వంటివి వ్యక్తమైనట్టు రాశారు.
పండితారాధ్య చరిత్రలో 13వ శతాబ్దికి చెందిన తెలుగువారి జీవితాన్ని సవివరంగా వర్ణించారు పాల్కురికి. ఇందులో కేవలం శివభక్తిపరుల జీవితాల వర్ణన మాత్రమే కాక జనజీవన వర్ణన విస్తృతంగా లభిస్తుంది. ఈ కారణంగా పండితారాధ్య చరిత్రాన్ని తెలుగు వారి తొలి విజ్ఞాన సర్వస్వంగా పలువురు విమర్శకులు పేర్కొన్నారు.
యుఁఆన్‌ చ్వాంగ్‌
యుఁఆన్‌ చ్వాంగ్‌ లేదా యుఁవాన్‌ త్స్యాంగ్‌ (; ఆంగ్లం: Xuanzang, Chen Hui or Chen Yi, (జ: 602 - మ: 664) చైనా కు చెందిన బౌద్ధభిక్షువు, పండితుడు, యాత్రికుడు మరియు అనువాదకుడు. ఇతడు భారతీయ మరియు చైనీయుల బౌద్ధమతాల పరస్పర సంబంధాన్ని టాంగ్ రాజవంశం కాలంలో వర్ణించాడు. చిన్నతనం నుండి చైనాకు సంబంధించిన మతసంబంధమైన పుస్తకాలను చదవడంలో చాలా శ్రద్ధ చూపించేవాడు.
రాజుగారి కోరిక మేరకు క్రీ.శ. 646 సంవత్సరంలో యుఁఆన్‌ చ్వాంగ్‌ తన గ్రంథం "Great Tang Records on the Western Regions" (大唐西域記) ను పూర్తిచేశాడు. ఇది మధ్యయుగంలోని ఆసియా మరియు భారతదేశపు విశేషాలను తెలియజేసే ప్రధాన వనరు. దీనిని 1857లో స్టానిస్లాస్ జూలియన్ (Stanislas Julien) ఫ్రెంచి భాష లోనికి అనువదించాడు. ఇతని జీవితచరిత్రను బౌద్ధ భిక్షువు హూలీ (Huili; 慧立) రచించాడు. ఈ రెండు పుస్తకాల్ని సామ్యూల్ బీల్ (Samuel Beal) (1825-1889) ఆంగ్ల భాషలోని అనువదించగా; అతని మరణానంతరం 1905 లో అవి ముద్రించబడ్డాయి.
లింగారాయుడు గూడెం
లింగారాయుడు గూడెం పశ్చిమ గోదావరి జిల్లాలోని తాడేపల్లి గూడెం మండలంలోని గ్రామం.
గ్రామంలో మండల పరిషత్ ప్రాథమిక పాఠశాల ఉంది.
సిడి ప్లేయర్
సిడి ప్లేయర్ అనేది డిజిటల్ ఆప్టికల్ డిస్క్ డేటా నిల్వ ఫార్మాట్ ఉన్న ఆడియో కాంపాక్ట్ డిస్క్‌లను ప్లే చేసే ఒక ఎలక్ట్రానిక్ పరికరం. సిడిలు సాధారణంగా సంగీతం వంటి ఆడియో మెటిరియల్ యొక్క రికార్డింగ్‌లను కలిగివుంటాయి. సిడి ప్లేయర్లు తరచుగా ఇంటిలో స్టీరియో సిస్టమ్స్, కారు ఆడియో సిస్టమ్స్, మరియు వ్యక్తిగత కంప్యూటర్లు యొక్క ఒక భాగం. సిడి బూమ్‌బాక్సులు మినహా, అధిక సిడి ప్లేయర్లు నేరుగా తమ నుంచే శబ్దాన్ని ఉత్పత్తి చేయవు.
తెలుగు-ఇంగ్లీషు నిఘంటువు (క-ఖ)
=నిఘంటువు=16 March 2016.
తెలుగు-ఇంగ్లీషు నిఘంటువు (గ-ఘ)
=నిఘంటువు=16 March 2016.
తెలుగు-ఇంగ్లీషు నిఘంటువు (చ-ఛ)
=నిఘంటువు=16 March 2016.
సర్కారు
సర్కారు (Sarkar; , also spelt Circar) మొఘల్ సామ్రాజ్యం భారతదేశాన్ని పరిపాలించే కాలపు ఒక పాలనాపరమైన విభాగము, ఇది సుబా లోకి ఉప విభాగము.. సర్కారు కొన్ని (బెంగాల్) ప్రాంతాలలో మహల్లా లేదా పరగణాలుగా విభజించబడినది.
ఈ సర్కారు విధానము 18వ శతాబ్దంలో చక్లా విధానానికి మార్చబడింది.
పితృహత్య
పితృహత్య (Patricide) అనగా (i) ఒకరి తండ్రిని చంపే చర్య, లేదా (ii) తండ్రిని చంపిన వ్యక్తి. పితృ లేదా మాతృ హంతకులను దేవుడు పిడుగుపాటుతో చంపుతాడని చైనీయుల నమ్మక.
పితృహత్య ప్రపంచంలోని చాలా మతాలలో కనిపించినా, గ్రీకు సంస్కృతిలో ఇది ఎక్కువగా కనిపిస్తుంది.
తెలుగు-ఇంగ్లీషు నిఘంటువు (జ-ట-డ)
=నిఘంటువు=16 March 2016.
వాక్‌మెన్
వాక్‌మెన్ అనేది ఆవిష్కరణ అలాగే సోనీ బ్రాండ్ పేరు. ఇది పోర్టబుల్ ఆడియో ప్లేయర్‌ను సూచిస్తుంది. నేడు ఇదే విధమైన పరికరాలను కూడా "వాక్‌మెన్" అని పిలుస్తున్నారు. ఈ పేరు చిన్న పరిమాణాన్ని కలిగిన మరియు ఒకరు ఎక్కడికైనా సింపుల్‌గా తీసుకెళ్లగల ప్లేయర్లను వివరిస్తుంది. ఈ పోర్టబుల్ ప్లేయర్‌ను అతను లేదా ఆమె ఇష్టమైన సంగీతాన్ని వినుటకు వెంట తీసుకొని పోగలిగిన నాటి నుంచి ఇది ఒక విప్లవాత్మక పరికరం. వెంట తీసుకెళ్లగలిగిన మొట్టమొదటి ఈ మ్యూజిక్ సిస్టమ్ యువతను విపరీతంగా ఆకట్టుకున్నది.
తెలుగు-ఇంగ్లీషు నిఘంటువు (త-థ)
=నిఘంటువు=16 March 2016.
కళారత్న
ఈ పురస్కారాన్ని ఆంద్రప్రదేశ్ ముఖ్యమంత్రి ప్రదానం చేస్తారు. 30,000 రూపాయల నగదు, శాలువా, బంగారు పూత హంసను పురస్కారంలో భాగంగా ఇస్తారు.
2015 సంవత్సరానికి ఆంధ్రప్రదేశ్ ప్రభుత్వం 32 మందికి పురస్కారాన్ని అందించింది.
2018, మార్చి 18న విళంబి నామ సంవత్సర ఉగాదిని పురస్కరించుకుని విజయవాడ తుమ్మలపల్లి వారి కళాక్షేత్రంలో జరిగిన వేడుకలలో ఆంధ్ర ప్రదేశ్ ముఖ్యమంత్రివర్యులు నారా చంద్రబాబునాయుడు 47 మందికి కళారత్న పురస్కారం అందజేయడ ప్రదానం చేశారు. ఈ కార్యక్రమంలో తెలుగుదేశం పార్టీ అధ్యక్షులు కళా వెంకట్రావు, శాసనసభాధిపతి కోడెల శివప్రసాద్, శాసనసభ ఉప సభాధిపతి మండలి బుద్ధ ప్రసాద్, మంత్రులు దేవినేని ఉమామహేశ్వరరావు, భూమా అఖిల ప్రియ తదితరులు పాల్గొన్నారు.
తెలుగు-ఇంగ్లీషు నిఘంటువు (ద-ధ)
=నిఘంటువు=16 March 2016.
తెలుగు-ఇంగ్లీషు నిఘంటువు (న)
=నిఘంటువు=16 March 2016.
తెలుగు-ఇంగ్లీషు నిఘంటువు (ప-ఫ)
=నిఘంటువు=16 March 2016.
తెలుగు-ఇంగ్లీషు నిఘంటువు (బ-భ-మ)
16 March 2016.
తెలుగు-ఇంగ్లీషు నిఘంటువు (య-ర-ల-ళ)
=నిఘంటువు=16 March 2016.
నర్తనశాల (నాటకం)
నర్తనశాల విశ్వనాథ సత్యనారాయణ రచించిన నాటకం. మహాభారతంలోని విరాటపర్వంలో కీచకవధను మూల ఇతివృత్తంగా తీసుకుని ఈ నాటకాన్ని రచించారు. ఐతే నాటకం ఆరంభ-అంతాలు, కీచకుని పాత్రను చిత్రీకరించిన విధానం వంటివి నాటకాన్ని మహాభారత గాథ నుంచి విభిన్నంగా నిలిపాయి. కొందరు విమర్శకుల అభిప్రాయం ప్రకారం విశ్వనాథ సత్యనారాయణ మహాభారత ఇతివృత్తాన్ని స్వీకరించి, నాటక శిల్పాన్ని గ్రీకు ట్రాజెడీల శైలిలో నడిపించారు.
పాండవులు, ద్రౌపది మారు వేషాలలో మత్స్యదేశపు రాజు విరటుడి కొలువులో సేవక వృత్తిని అవలంబించటం, రాజశ్యాలకుడైన కీచకుడు ద్రౌపదిని కామించి వేధించటం, రాణి సుధేష్ణ కీచకుడి మాటను కాదనే ధైర్యం లేక సైరంధ్రిని అతని ఇంటికి మదిర తెచ్చే నెపంతో పంపించటం, భీముడు రహస్యంగా అతన్ని మట్టుపెట్టటం, అర్జునుడు బృహన్నల వేషాన్ని వదిలి ఉత్తర గోగ్రహణంలో కురు సేనను ఓడించటం, చివరికి ఉత్తరాభిమన్యుల కల్యాణం.
విరాట పర్వంలో వ్యాసుడు, తిక్కన నిర్వహించిన పాత్రలే అయినా విశ్వనాథ సత్యనారాయణ వాటిని తనదైన శైలిలో పరిపోషించారు. ప్రత్యేకించి కీచకుడి పాత్రలో ఆర్ద్రత, విషాద నాయకత్వం వంటివి ప్రవేశపెట్టారు. ఆయా పాత్రల చిత్రణ ఇలా వుంది:
సేవ్ ఇండియన్ ఫ్యామిలీ ఫౌండేషన్
సేవ్ ఇండియన్ ఫ్యామిలీ ఫౌండేషన్ (ఆంగ్లం: Save Indian Family Foundation లేదా SIFF) పురుషుల హక్కుల కోసం పోరాడే భారతదేశానికి చెందిన ఒక స్వచ్ఛంద సేవా సంస్థ. ప్రభుత్వం చేసే అప్రజాస్వామిక సాంఘిక ప్రయోగాల నుండి పురుషులను, వారి కుటుంబాలను SIFF రక్షిస్తుంది.
స్త్రీ సాధికారత పేరుతో భారీ ఎత్తున ఉల్లంఘించబడుతోన్న పౌర స్వేచ్ఛ మరియు మానవ హక్కుల గురించి అవగాహన కలిగించటం. పురుషజాతి త్యజించదగినది అనే అభిప్రాయానికి చరమగీతం పాడటానికి జాతీయ స్థాయిలో, మరియు అంతర్జాతీయ స్థాయిలో కృషి చేస్తుంది. పురుషులు మృత్యువాత పడటం స్త్రీల కంటే మూడు రెట్లు ఎక్కువగా ఉన్ననూ, లింగ సమానత్వం గురించి మాట్లాడేటప్పుడు ఈ ప్రస్తావన రాదు అని ఎత్తిచూపుతుంది. SIFF గృహహింస, వరకట్న వేధింపు చట్టాల దుర్వినియోగం బారిన పడిన పురుషులకు మద్దతునిస్తుంది. భారతదేశంలోని అన్ని చట్టాలలో లింగ సమానత్వం ఉండేలా చేయాలని SIFF భావిస్తుంది.
భర్త పట్ల క్రౌర్యం అనే చట్టపరమైన తీవ్రవాదం వలన అనేక మంది పురుషులు కేసులలో ఇరుక్కుపోతున్నారు. జైలుపాలు అవుతోన్నారు. వీరి కుటుంబంలోని స్త్రీలు, పిల్లలు దీని వలన బెదిరిపోతున్నారు. పురుషుడు ప్రమాదంలో ఉంటే, ఆ కుటుంబం ప్రమాదంలో ఉన్నట్లే. పురుషులకు సంఘంలో సరైన గౌరవ మర్యాదలు లేనప్పుడు, ఆ కుటుంబం నాశనమైపోతుంది. అమాయక పురుషులను చెరసాలపాలు కాకుండా రక్షించవలసిన అవసరం ఎంతైనా ఉంది.
ఈ సంఘంలో పురుషద్వేషం వేళ్ళూనుకుపోయింది. ఒక పిచ్చికుక్కపై రాళ్ళు విసిరితే గగ్గోలు పెట్టే ఉద్యమాలు, సంఘాలు ఉన్నవి; కానీ తప్పుడు వరకట్న/గృహహింస, మానభంగ వేధింపు కేసులలో ఇరుక్కుపోయిన పురుషులపై ప్రసార మాధ్యమాల విచారణే యదార్థం అనుకొని పురుషుల పుంసత్వాన్ని తొలగించాలి, నట్టనడివీధిలో అందరి ముందు కొట్టి చంపాలి అని ఈ సంఘం భావిస్తోంది. చెదురుముదురుగా ఈ సంఘటనలు జరిగిననూ చట్టపరంగా ఎటువంటి చర్యలూ తీసుకొనబడలేదు.
పాశ్చాత్య ప్రభావం పెరిగిపోవటం వలన పట్టణ ప్రాంతాలలో వైవాహిక వ్యవస్థ నీరుగారిపోతున్నది. భారతీయ వివాహ వ్యవస్థను రక్షించటానికి, మత సంస్థలు, మేధావులు తమకు వీలున్న సహాయ సహకారాలను అందించాలి.
పురుషుడు ఎప్పుడూ శక్తిమంతునిగా చిత్రీకరించబడ్డాడు. మరొక వైపు సభ్య సమాజం నుండి పురుషునికి లభించే స్నేహహస్తం అరుదే. ఇటువంటి పురుషుడు తప్పుడు కేసులలో ఇరుక్కొన్నప్పుడు, అతని మానసిక పరిస్థితి ఎలా ఉంటుంది? అతనిలో ఆత్మహత్య ఆలోచనలు కలుగవచ్చును. పురుషులలో ఈ ఆలోచనలను తరిమికొట్టి, వారు నిత్యజీవితాన్ని పున:ప్రారంభించటానికే SIFF కాన్ఫిడేర్ అనే సంస్థను ప్రారంభించింది.
2011 లో ప్రారంభమైన కాన్ఫిడేర్ కార్యాలయంలోకి ఏ పురుషుడైనా తన సమస్యలతో రావచ్చును. తన భావోద్వేగాలను ప్రకటించకొనవచ్చును. నిపుణులు వీరికి సలహాలు సూచనలు అందిస్తారు.
విడాకులు సర్వసాధారణం అయిన నేటి పరిస్థితులలో వైవాహిక సమస్యలను ఎలా అధిగమించాలనే అంశాలపైన కాన్ఫిడేర్ పెళ్ళి చేసుకోబోయే యువకులని చైతన్యపరుస్తూ ఉంటుంది కూడా.
తెలుగు-ఇంగ్లీషు నిఘంటువు (వ-శ-ష)
16 March 2016.
డీవీడీ ప్లేయర్
డీవీడీ ప్లేయర్ అనేది డీవీడీలు లేదా డిజిటల్ వీడియో డిస్కులను ప్లే చేసే ఒక పరికరం. డీవీడీ ప్లేయర్ ప్రజలు స్వంతంగా కలిగి ఉండే అత్యంత సాధారణ వినోదాంశాలలోని ఒకటి. ఇది ప్రజలు ఇంట్లో సినిమాలు చూడటానికి అత్యంత సాధారణ మార్గం.
తెలుగు-ఇంగ్లీషు నిఘంటువు (స-హ)
=నిఘంటువు=16 March 2016.
హల్‌ధార్ నాగ్
హల్‌ధార్ నాగ్ పశ్చిమ ఒడిశా ప్రాంతానికి చెందిన కోస్లి భాషాకవి. 1950లో ఒడిశాలోని బార్‌గఢ్ జిల్లాలో జన్మించాడు. పదేళ్ళ వయసులోనే తండ్రి మరణించాడు. దానితో చదువు ఆగిపోయింది. మూడవ తరగతి వరకు మాత్రమే చదువుకోగలిగాడు. చదువుకు స్వస్తి చెప్పిన పిదప ఓ మిఠాయి దుకాణంలో పాత్రలు కడిగే పనికి కుదిరాడు. ఆ తర్వాత కొద్ది కాలం పాటు ఓ బడిలో వంట పనివాడిగా పనిచేశాడు. అక్కడా కుదురుకోలేకా బ్యాంక్‌లో అప్పు చేసి పుస్తకాల దుకాణం తెరిచాడు. ఆ పుస్తకాల దుకాణమే అతనికి సాహిత్యంపై మక్కువ కలిగేలా చేసింది. ఆవిధంగా సాహిత్య రచన చేయడం ప్రారంభించాడు. ఆయన రాసిన తొలి పద్యం ధోడో బార్‌గజ్ (పెద్ద మర్రిచెట్టు) ఆయనకు బాగా పేరు తెచ్చిపెట్టింది. 1990లో స్థానిక పత్రికలో ఈ రచన ప్రచురించబడింది. ఆ తర్వాత నాగ్ సాహిత్య రచనలో అంచెలంచెలుగా ఎదిగాడు. ఉన్నత స్థితికి చేరుకున్నాడు. ఒడిశాలో 'లోక్‌ కవిరత్న 'గా గుర్తింపు తెచ్చుకున్నాడు. మూడో తరగతి వరకు మాత్రమే చదువుకున్న ఈ కవి రచనలపై విశ్వవిద్యాలయాల్లో ఐదుగురు విద్యార్థులు పి.హెచ్.డి. పట్టా కొరకు సిద్ధాంత గ్రంథాలను సమర్పించారు. ఇటీవల రాష్ట్రపతి ప్రణబ్ ముఖర్జీ చేతుల మీదుగా నాగ్ పద్మశ్రీ పురస్కారాన్ని అందుకున్నాడు. ఒడిశాలోని సంబల్ వర్సిటీ హల్‌ధార్ రచనలను గ్రంథబలీ-2 పేరుతో రూపొందించిన విశ్వవ్విద్యాలయ పాఠ్యప్రణాళికలో భాగం చేసింది. తెల్లటి పంచె, బనీను నిత్య వస్త్రధారణగా కలిగి అతి సాధారణ జీవితం గడిపే హల్‌ధార్ నాగ్ ఎందరికో ఆదర్శప్రాయుడు. కవిత్వం గురించి నాగ్ మాట్లాడుతూ..." నా దృష్టిలో కవిత్వానికి నిజ జీవితంతో సంబంధం ఉండాలి. ప్రజలకు ఓ సందేశాన్ని అందించాలి అంటాడు."
సూసైడ్ నోట్
సూసైడ్ నోట్ లేదా మరణ వాంగ్మూలం అనేది ఒక వ్యక్తి ఆత్మహత్యకు పాల్పడే ముందు ఆత్మహత్య చేసుకోబోతున్నట్లు వదలే ఒక సందేశం. ఆత్మహత్యల యొక్క 25 నుంచి 30 శాతం వరకు సూసైడ్ నోట్ తో బాటు ఉంటాయని అంచనా. గెల్డర్, మయు మరియు గెడ్డెస్ (2005) ప్రకారం ఆరుగురిలో ఒకరు సూసైడ్ నోట్ వదులుతారు. ఈ కంటెంట్ క్షమించమనే అభ్యర్ధనగా లేదా జీవితం యొక్క తప్పిదాలకు కుటుంబం మరియు స్నేహితులను నిందించునట్లుగా ఉంటుంది. ఆత్మహత్య సందేశం ఒక వ్రాసిన నోట్, ఒక ఆడియో సందేశం, లేదా ఒక వీడియోగా ఉండవచ్చు.
రాచర్లపాలెం
రాచర్లపాలెం, కృష్ణా జిల్లా, మొవ్వ మండలానికి చెందిన గ్రామము.
ఈ గ్రామం పద్దారాయుడుతోట గ్రామ పంచాయతీలోని ఒక శివారు గ్రామం. 
శ్రీ సీతారామస్వామివారి ఆలయం:- నూతనంగా పునర్నిర్మించిన ఈ ఆలయంలో శ్రీ సీతా, రామ, లక్ష్మణ, ఆంజనేయస్వామివారల విగ్రహ పునహ్ప్రతిష్ఠా కార్యక్రమం 2016, ఏప్రిల్-2వతేదీ శనివారంనాడు వైభవంగా నిర్వహించారు. ఈ ఆలయ పునర్నిర్మాణ దాతలుగా వాసన నాగయ్య, కాంతమ్మల ఙాపకార్ధం, వారి మనుమడు వెంకటదుర్గారమేష్, హేమలత దంపతులు, కుమారులు కలిసి, ఆలయ పునర్నిర్మాణ పనులుగావించారు. అనంతరం శ్రీ సీతారాముల శాంతికళ్యాణం, హోమాది కార్యక్రమాలు, విశేషపూజలు నిర్వహించారు. విద్యార్థుల కోలాట భజనలు ఏర్పాటుచేసారు. అనంతరం రెండువేలమందికి పైగా భక్తులకు అన్నసమారాద్షన ఏర్పాటుచేసారు. [1]
వరి, చెరకు, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు అమరావతి/పామర్రు; 2016.ఏప్రిల్-3; 1వపేజీ.
రజనీగంధ
రజనీగంధ (ఆంగ్లం: Rajanigandha; హిందీ: रजनीगन्धा) బాసు చటర్జీ దర్శకత్వం వహించిన 1974 నాటి హిందీ చలనచిత్రం. హిందీ కథారచయిత మను భండారి రాసిన "యహీ సచ్ హై" కథ ఆధారంగా చేసుకుని తీశారు.
దీపా (విద్యా సిన్హా), సంజయ్ (అమోల్ పాలేకర్) ఢిల్లీలో చిరు ఉద్యోగులు. ఇద్దరూ ప్రేమించుకుంటూ, త్వరలో పెళ్ళి చేసుకుందామన్న ఆలోచనతో ఉంటారు. ఇంతలో దీపకు బొంబాయిలో ఉపన్యాసకురాలి ఉద్యోగానికి ఇంటర్వ్యూ వస్తుంది. ఆమెకు ఆ ఉద్యోగం వస్తే, తానూ బొంబాయి బదిలీ చేయించుకుని వివాహం చేసుకుని, అక్కడ స్థిరపడదామని సంజయ్ అంటాడు. దీపా బొంబాయి వెళ్ళినప్పుడు ఆమె డిగ్రీ చదివే రోజుల నాటి ప్రేమికుడు నవీన్ (దినేష్ ఠాకూర్) కలుస్తాడు. నవీన్ కళాశాల రాజకీయాల్లో దుందుడుకుగా తిరుగుతూండడంతో వారిద్దరూ అప్పట్లో విడిపోతారు. కానీ ఇన్నేళ్ళకు కనిపించడంతో దీపా ఆకర్షణలో పడి అతణ్ణే పెళ్ళి చేసుకుంటే ఎలావుంటుందని ఆలోచనలో పడుతుంది. ఢిల్లీకి తిరిగివచ్చాకా కూడా అదే ఆలోచనలో ఉండగా, సంజయ్ రజనీగంధ పూలు తీసుకుని, స్వచ్ఛమైన నవ్వుతో కలవగానే ఆకర్షణ, ఊగిసలాట వీగిపోతాయి. సంజయ్ సాదాసీదా రూపం, నిష్కపటమైన స్నేహం, నిర్మొహమాటం, అవ్యక్తమైన ప్రేమ వంటి గుణాలన్నీ తలచుకుని ఈ ప్రేమే వాస్తవం, మిగతాదంతా ఆకర్షణ అని అర్థమౌతుంది దీపకు.
పేరొందిన కథారచయిత మనూభండారి అనే రచయిత రాసిన "యహీ సచ్ హై" అన్న చిన్న కథ రజనీగంధ సినిమాకు ఆధారం. నిజానికి చిన్న కథే అయినా దాన్ని సినిమాకు తగ్గ విధంగా దృశ్యాలుగా విభజించి చిత్రానువాదం రాసి బాసూ చటర్జీ తెరకెక్కించారు.
ప్రముఖ బాలీవుడ్ నటుడు అమోల్ పాలేకర్ తొలిచిత్రం ఇది. అప్పటికి బొంబాయి రంగస్థల నటుడు అమోల్ పాలేకర్ని బాసూ చటర్జీ తన తొలిచిత్రమైన పియా కా ఘర్లో నటించమని అడిగితే అంగీకరించలేదు. ఆపైన రజనీగంధలో నటించమని అడిగితే అంగీకరించారు. ఆపైన అమోల్ పాలేకర్ హిందీ సినిమాల్లో నటునిగా స్థిరపడ్డారు. విద్యా సిన్హా, దినేష్ ఠాకూర్ లకు కూడా ఇదే తొలి చిత్రం. ఐతే విద్యాసిన్హా ఒకట్రెండు సినిమాల్లో నటించి తెరమరుగు కాగా, దినేష్ ఠాకూర్ మరి ఏ ఇతర సినిమాల్లోనూ నటించలేకపోయాడు.
సినిమాకు సురేష్ జిందాల్ అన్న భారత జాతీయుడైన విదేశీ సంపన్నుడు నిర్మాత. ఐతే ఏవో అడ్డంకుల వల్ల సినిమా చాలా రోజుల పాటు పూర్తి కాలేదు. చిత్రీకరణలో ఎన్నో సమస్యలు ఎదుర్కొంటూ కొనసాగింది. ఉదాహరణకు "కహి బార్ యూ భి దేఖా హై" పాట చిత్రీకరించే సమయానికి, ఆ పాట రికార్డింగ్ కాలేదు. వేరే దారి లేక పాట ఎలావుంటుందో, మీటర్ ఊహించుకుని దర్శకుడు చిత్రీకరింపజేసి ఎడిట్ చేసేశారు. ఆపైన చిత్రీకరించిన పాట చూపించగా దాన్ని బట్టి పాట తయారుచేశారు.
డాంగిల్
డాంగిల్ అనగా అదనపు కార్యాచరణను అందించుటకు మరొక పరికరానికి అనుసంధానపరచే హార్డ్‌వేర్ యొక్క చిన్న పరికరం.
అంకుర్ (సినిమా)
అంకుర్ (హిందీ: अंकुर, ఉర్దూ: اَنکُر, అనువాదం: అంకురం) 1974 నాటి హిందీ చలనచిత్రం. ప్రముఖ దర్శకుడు శ్యాం బెనగళ్ తీసిన మొదటి చలనచిత్రం, అలానే అనంత్ నాగ్, షబానా ఆజ్మీ వంటి నటీనటుల తొలి చిత్రం.
పుట్టుకతో మాటలు రాని, వినిపించని కిష్టయ్య (అనంత్ నాగ్) కుమ్మరి. అతని భార్య లక్ష్మి (షబానా అజ్మీ) ఊరి కామందు దగ్గర పనిచేస్తూంటుంది. కుండలు, ఇతర వస్తువులు మట్టితో తయారుచేసి అమ్ముకునే అతనికి అల్యూమినియం పాత్రలు మార్కెట్లోకి రావడంతో పని పోయింది. చేసే వృత్తి పాడైపోవడంతో తాగుడుకు బానిసగా మారిపోయిన భర్తను సరిజేసుకునేందుకు తన యజమానికి చెప్పి అతని వద్ద బండితోలే పనిలో పెడుతుంది లక్ష్మి. అప్పటికే తాగుబోతుగా తయారు కావడంతో రాబడికి మించి తాగుతూ, చివరకి కల్లు దొంగతనం చేస్తూ దొరికిపోతాడు కిష్టయ్య. దొంగతనం చేసినందుకు తల గొరిగి వదిలిపెట్టడంతో, ఆ అవమానంతో ఊళ్ళో తిరగలేక కిష్టయ్య ఊరొదిలి పారిపోతాడు.
భర్త వదిలిపెట్టిన స్త్రీ కావడం, అమాయకురాలు కావడం, వెనుకబడ్డ వర్గానికి చెందివుండడం వంటి కారణాలతో నిస్సహాయురాలైన లక్ష్మిని లొంగదీసుకుంటాడు. అతని వల్ల గర్భం రావడంతో తన మర్యాదకు భంగమౌతుందని భయపడి తీయించుకోమని బెదిరిస్తాడు. ఐతే ఆమె కడుపుతీపితో ఆ పనిచేయడానికి వ్యతిరేకించడంతో కోపగించుకుంటాడు. యజమాని భార్య కాపురానికి రావడంతో లక్ష్మిపై దొంగతనం నేరం మోపి పనిలోంచి తీసేస్తాడు. నిండు గర్భంతో ఉన్న లక్ష్మి తిండి, ఆలనా పాలనా చూసుకునే తోడు లేక ఒంటరిగా మిగిలిపోతుంది.
ఇంతలో హఠాత్తుగా కిష్టయ్య తిరిగి వస్తాడు. లక్ష్మి గర్భవతి కావడాన్ని చూసి చాలా సంతోషపడతాడు. భార్యని, పుట్టబోయే బిడ్డనీ చూసుకునేందుకు యజమానిని వేడుకుని బండి తోలే పని అడిగేందుకు బయలుదేరుతాడు. ఐతే వస్తున్న కిష్టయ్య చేతిలోని కర్ర, బిగించి కట్టిన తలపాగా, వచ్చే వేగం చూసి తాను అతనికి చేసిన ద్రోహానికి కొడదామనే వస్తున్నాడని యజమాని అనుమానిస్తాడు. భయపడి అతని కన్నా ముందుగానే కొరడా తీసుకుని అతన్ని చావబాదడం ప్రారంభిస్తాడు. ఇది లక్ష్మి, పాలేర్లు, ఆడుకుంటున్న పిల్లలు చూస్తున్నా వాళ్ళలో వాళ్ళు తిట్టుకుంటూ ఊరుకుంటారు. ఆఖరికి ఓ చిన్న పిల్లాడు చాటుగా రాయి తీసుకుని, యజమాని ఇంటిమీదికి విసురుతాడు. ఆ ఇంటి కిటికీ అద్దం భళ్ళున బద్దలవడంతో సినిమా ముగుస్తుంది.
బెనగళ్ళ శ్యామసుందరరావు అసలు పేరు శ్యాం బెనగళ్, తెలంగాణాకు చెందిన తెలుగువాడు. ఆయన 1950ల్లో తెలంగాణా ప్రాంతంలో జరిగినట్టుగా చెప్పుకున్న కథను ఆధారం చేసుకుని ఈ కథ రాసుకున్నారు బెనగళ్. సినిమాకు తెలంగాణా ప్రాంతం నేపథ్యం కావడంతో సినిమా స్క్రిప్ట్ లో సంభాషణలు దక్కనీ భాషలో రాసుకున్నారు. ఎప్పుడో రాసుకున్న స్క్రిప్ట్ సినిమాగా తీయడానికి అవకాశాల దొరకకపోవడంతో, యాడ్ ఫిల్మ్స్ తీసే కంపెనీలో చేరి పనిచేశారు. కొన్ని డాక్యుమెంటరీలు కూడా చిత్రీకరించారు. కొన్నాళ్ళకు కంపెనీ లాభాల్లోకి వచ్చాకా, పై అధికారులను ఒప్పించి ఐదు లక్షల బడ్జెట్ మంజూరుచేయగా సినిమా తీశాడు.
బెనగళ్ మొదట లక్ష్మి పాత్రకు సుచిత్రా సేన్‌ను తీసుకుందామని భావించారు. ఆమెకు పాత్ర నచ్చినా, సినిమా అంతా దక్కనీ భాషలో ఉండడంతో తాను సౌకర్యంగా నటించలేనంటూ సినిమా అంగీకరించలేదు. పుణె ఫిల్మ్ ఇన్స్టిట్యూట్ లో చదువుకుని, యాడ్ లలో పనిచేస్తున్న షబానా అజ్మీని కథానాయకగా తీసుకున్నారు. మరో ప్రధాన పాత్రకు అప్పటి ప్రఖ్యాత రంగస్థల నటుడు అనంత్ నాగ్‌ను తీసుకున్నారు. తర్వాతి కాలంలో ప్రసిద్ధ నటులైన వీరిరువురికీ ఇదే తొలి చిత్రం.
సినిమాలో ఏ కొద్ది భాగాన్ని కూడా స్టూడియోల్లో తీయకుండా, అంతా తెలంగాణా జిల్లాల్లోని ఔట్ డోర్ లోనే చిత్రీకరించారు. సినిమాకు ఛాయాగ్రాహకునిగా గోవింద్ నిహలానీ పనిచేశారు.
1973లో అంకుర్, గరంహవా సినిమాలు విడుదల కావడంతో భారతీయ పారలల్ సినిమాల చరిత్రలో మైలురాయిగా నిలిచింది. భారతీయ పార్లల్ సినిమాలను గొప్ప స్థానానికి తీసుకువెళ్ళిన సినిమాగా ప్రఖ్యాతి చెందింది.
దాసుళ్ళపాలెం (మైలవరం)
దాసుళ్ళపాలెం (మైలవరం), కృష్ణా జిల్లా, మైలవరం (కృష్ణా జిల్లా) మండలానికి చెందిన గ్రామము.
మండల పరిషత్తు ప్రాథమిక పాఠశాల:- 2016,ఏప్రిల్-2న ఈ పాఠశాల వార్షికోత్సవం ఘనంగా నిర్వహించారు. [1]
బుద్ధిరాజు చెరువు.
2013 జులైలో ఈ గ్రామపంచాయతీకి నిర్వహించిన ఎన్నికలలో శ్రీ రామిరెడ్డి, ఉపసర్పంచిగా ఎన్నికైనారు. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు అమరావతి/మైలవరం; 2016,ఏప్రిల్-4; 1వపేజీ.
ఊపిరి (సినిమా)
ఊపిరి () 2016లో విడుదలైన తెలుగు సినిమా. దీనికి వంశీ పైడిపల్లి దర్శకత్వం వహించారు. ఇది ఫ్రెంచి సినిమా "ది ఇన్‌టచబుల్స్" ("The Intouchables", 2011) ఆధారంగా పొట్లూరి వి. ప్రసాద్ నిర్మించారు. ఇది తమిళంలో కూడా ఒకే సమయంలో విడుదల చేయబడినది. ఇందులో అక్కినేని నాగార్జున మరియు కార్తీ ప్రధాన పాత్రలు పోషించారు.
ఈ సినిమాకి గోపీ సుందర్ సంగీతాన్ని అందించారు.
ఎక్స్‌పెన్షన్ కార్డ్
ఎక్స్‌పెన్షన్ కార్డ్ (ఎక్స్‌పెన్షన్ బోర్డ్, ఎడాప్టర్ కార్డ్ లేదా ఎక్సెసరీ కార్డ్) అనేది కంప్యూటింగ్ లో కంప్యూటర్ వ్యవస్థకు ఎక్స్‌పెన్షన్ బస్ ద్వారా కార్యాచరణను జోడించడానికి కంప్యూటర్ మదర్‌బోర్డ్, బ్యాక్‌ప్లేన్ లేదా రైసర్ కార్డ్ నందు ఎలెక్ట్రికల్ కనెక్టర్, లేదా ఎక్స్‌పెన్షన్ స్లాట్ లోకి చొప్పించే ఒక ప్రింటెడ్ సర్క్యూట్ బోర్డ్.
శివరంజని
"శివరంజని సినిమా కోసం ఇక్కడ చూడండి."
శివరంజని రాగం హిందుస్తానీ జన్యం, లలిత సంగీతంలో సుప్రసిద్ధమైనది. సాధారణంగా కరుణ రసాన్ని బాగా పరిపోషించగల జన్య రాగంగా పేరొందింది.
శివరంజని (హిందుస్తానీ) ఔడవ రాగం, అంటే ఆరోహణలోనూ అవరోహణలోనూ ఐదు స్వరాలే ఉన్న రాగం. శివరంజని రాగానికి హిందుస్తానీ కాఫీ ఠఠ్ రాగం మూలం. ఈ రాగం మోహన రాగానికి స్వరపరంగా చాలా దగ్గరగా ఉంటుంది. మోహన రాగంలోని తీవ్ర గాంధారం బదులు కోమల గాంధారం వాడితే శివరంజని అవుతుంది. ఐతే తీవ్ర స్వరం, కోమల స్వరంతో మారడంతో రాగచ్చాల్లో స్ఫుటమైన మార్పులు రావడం విశేషం. శివరంజనిలో నిషిద్ధ స్వరాలైన మధ్యమం, నిషాదం వాడితే దాన్ని మిశ్ర శివరంజని అంటారు. శివరంజని రాగలక్షణాలు సాంకేతికంగా ఇలా చూపుతారు::
స రిగా ప – ధ – స (పై షడ్జమం)
స (పై షడ్జమం) ధ ప –గా s – రి స s
శివరంజనిగా ప్రస్తుతం ప్రాచుర్యంలో ఉన్న ఈ రాగానికి మూలం హిందుస్తానీ సంగీతంలోని కాఫీ ఠఠ్. కర్ణాటక సంగీతానికి చెందిన శివరంజనితో ఈ రాగానికి ఏ సంబంధం లేదు. నిజానికి ఈ రాగం 1940ల తర్వాతే ముఖ్యంగా లలిత సంగీతంలో ప్రాచుర్యం పొందింది.
శివరంజని రాగాన్ని సినిమా, లలిత సంగీతాల్లో తరచుగా వాడుతుంటారు. వాటిలో కొన్ని ప్రఖ్యాతమైన ఉదాహరణలు:
డిస్క్ ఆపరేటింగ్ సిస్టమ్
డిస్క్ ఆపరేటింగ్ సిస్టమ్ లేదా డాస్ అనేది అనేక కంప్యూటర్ ఆపరేటింగ్ వ్యవస్థలలో కమాండ్ లైన్ ఉపయోగించటం ద్వారా నిర్వహించబడేది. MS-DOS 1981 మరియు 1995 మధ్య IBM PC కంపాటబుల్ మార్కెట్‌పై ఆధిపత్యం చెలాయించింది, లేదా పాక్షికంగా MS-DOS ఆధారిత మైక్రోసాఫ్ట్ విండోస్ (95, 98, మరియు మిలీనియం ఎడిషన్) సహా సుమారు 2000 వరకు ఆధిపత్యం చెలాయించింది. "DOS" అనేది MS-DOS, PC DOS, DR-DOS, FreeDOS, ROM-DOS, మరియు PTS-DOS సహా అనేక చాలా సారూప్య కమాండ్-లైన్ వ్యవస్థ యొక్క కుటుంబం వివరించడానికి ఉపయోగించబడుతుంది.
అమ్మోనియం హెక్సాక్లోరోప్లాటినేట్
అమ్మోనియం హెక్సాక్లోరోప్లాటినేట్ ఒక రసాయన సంయోగ పదార్థం. అమ్మోనియం హెక్సాక్లోరోప్లాటినేట్ ఒక అకర్బన రసాయన సమ్మేళన పదార్థం. ఈ సంయోగ పదార్థాన్ని అమ్మోనియం క్లోరోప్లాటినేట్ అనికూడా వ్యవహరిస్తారు. ఈ రసాయన పదార్థం యొక్క రసాయన సంకేత పదం (NH)[PtCl]. ఇది నీటిలో పసుపురంగు ద్రావణాన్ని ఏర్పరచును. ఒక మొలారిటి అమ్మోనియం క్లోరైడ్(NHCl) లో అమ్మోనియం హెక్సాక్లోరోప్లాటినేట్ యొక్క ద్రవణీయత కేవలం 0.0028 గ్రాములు/100 మి.లీ. ఇది ఆర్ద్రతాకర్షణ లేని రసాయన సంయోగపదార్థం.
అమ్మోనియం హెక్సాక్లోరోప్లాటినేట్ వాసన లేని ,పసుపురంగులో ఉన్న స్పటికాకృతికల్గి ఘనస్థితిలో ఉండు రసాయన సంయోగ పదార్థం. అమ్మోనియం హెక్సాక్లోరోప్లాటినేట్ యొక్క అణుభారం 443.87 గ్రాములు/మోల్, అర్ద్రాతాకర్షణ కల్గిన రసాయన సంయోగ పదార్థం.
అమ్మోనియం హెక్సాక్లోరోప్లాటినేట్ రసాయన సంయోగ పదార్థం సాంద్రత 3.065(3.07) గ్రాములు/సెం.మీ
అమ్మోనియం హెక్సాక్లోరోప్లాటినేట్ రసాయన సంయోగపదార్థం యొక్క ద్రవీభవన స్థానం 380 °C (716 °F; 653K),ఈ ఉష్ణోగ్రత దగ్గర అమ్మోనియం హెక్సాక్లోరోప్లాటినేట్ వియోగం పొందును.
నీటిలో అమ్మోనియం హెక్సాక్లోరోప్లాటినేట్ ద్రావణీయత కల్గినను అది, పరిమిత స్వల్ప ప్రమాణంలో మాత్రమే కల్గి ఉన్నది. 100 మి.లీ పరిమాణం ఉన్న నీటిలో 0 °C వద్ద 0.289గ్రాములు,15 °C వద్ద 0.7 గ్రాములు,20 °C దగ్గర 0.499గ్రాములు,100 °C వద్ద 3.36 గ్రాములు కరుగును.
హైడ్రోజన్ వాయు ప్రవాహం (stream of hydrogen )లో 200 °C వద్ద అమ్మోనియం హెక్సాక్లోరోప్లాటినేట్ ను వేడి చేయడం వలన ప్లాటినం స్పాంజి ఏర్పడును. దీనిని క్లోరిన్ వాయువుతో చర్య నొందించడం వలన HPtCl ఏర్పడును.
అమ్మోనియం హెక్సాక్లోరో ప్లాటినేట్ సంయోగ పదార్థం టెట్రాహెడ్రల్ అమ్మోనియం కేటాయానులు,ఆక్టాహెడ్రల్[PtCl6] అనయానులను కల్గి ఉండును. హెక్సాక్లోరోప్లాటినిక్ ఆమ్లద్రవంతో అమ్మోనియం లవణాన్ని చర్య నొందించడం ద్వారా మొత్తాన్ని చూర్ణంవంటి అమ్మోనియం హెక్సాక్లోరో ప్లాటినేట్‌ను అవక్షేపంగా పొందటం జరుగును. ఈ సంక్లిష్ట సంయోగ పదార్థం అతితక్కువ/అధమ ద్రావణియత కల్గి ఉన్నందున, ఖనిజాలనుండి, రిసైకిల్డ్ శేషపదార్థాల నుండి ప్లాటినంను వేరుచేయుటకు ఈ విధానాన్ని అనుసరిస్తారు.
అమ్మోనియం హెక్సాక్లోరోప్లాటినేట్ ను ప్లాటినం ప్లేటింగు లో ఉపయోగిస్తారు.అమ్మోనియం హెక్సాక్లోరోప్లాటినేట్,రసాయనంCu(OAc)మరియు హైడ్రోజన్ సల్ఫైడ్(H>S తో చర్య వలనCuPtPtSను ఉత్పత్తి చేయును.ఈఈ ఉత్పాదికాన్ని డయా మాగ్నెటిక్ పదార్థాలలో,సెమి కండక్టరులలో ఉపయోగిస్తారు.
అమ్మోనియం ఎజైడ్
అమ్మోనియం ఎజైడ్/ఎజాయిడ్ ఒక రసాయన సమ్మేళన పదార్థం.ఇది ఒక అకర్బన రసాయన సంయోగపదార్థం.ఇందులోని సంఘటన పదార్థాలు నైట్రోజన్ మరియుహైడ్రోజన్ మూలక పరమాణువు లు. అమ్మోనియల్ సమూహంతో నైట్రోజన్ సంయోగం వలన అమ్మోనియం ఎజైడ్ ఏర్పడినది.ఈ రసాయన సంయోగ పదార్థం యొక్క రసాయన సంకేత పదం NHN.ఇది అమ్మోనియా మరియు హైడ్రోజోయిక్ ఆమ్లముల యొక్క లవణం.రంగులేని స్పటిక అణుసౌష్టవమున్న ఈ రసాయన స్పటిక లవణం శక్తివంతంగా ప్రేలు స్వాభావం(విస్పోటక గుణం)కల్గిఉన్నది. అమ్మోనియం ఎజైడ్ శరీరధర్మ సంబంధి చర్యాశీలత కల్గినది, మరియు దీనిని పీల్చినపుడు/శ్వాసించినపుడు తలనొప్పి వస్తుంది, మరియు హృదయ కంపన తీవ్రత పెరుగును
థెడోర్ కుర్టియస్ (Theodor Curtius)అను శాస్త్రవేత్త 1890 లో మొదటగా ను ఉత్పత్తి చేసాడు.
అమ్మోనియం ఎజైడ్ ఒక తెల్లని స్పటికాకృతికల్గిన ఘనపదార్థం.అమ్మోనియం ఎజైడ్ వాసన లేని రసాయన పదార్థం.అమ్మోనియం ఎజైడ్ రసాయన సంయోగ పదార్థం యొక్క అణుభారం 60.059 గ్రాములు/మోల్. రసాయన ఫార్ములా NHN, లేదాNH.HN
అమ్మోనియం ఎజైడ్ రసాయన పదార్థం యొక్కసాంద్రత,25 °C వద్ద 1.3459గ్రాములు/సెం.మీ.
అమ్మోనియం ఎజైడ్ రసాయన సమ్మేళన పదార్థం యొక్క ద్రవీభవన స్థానం 160 °C (320 °F; 433 K).
అమ్మోనియం ఎజైడ్ రసాయన సంయోగ పదార్థం యొక్క బాష్పీభవన స్థానం 400 °C (752 °F; 673K),ఈ ఉష్ణోగ్రత వద్ద వద్ద అమ్మోనియం ఎజైడ్ రసాయన వియోగం చెందును.
నీటిలో అమ్మోనియం ఎజైడ్ కరుగదు.
సజలజల ద్రావణ స్థితిలో హైడ్రాజీన్ ను అమ్మోనియం ఏజైడ్ గా పరివర్తింపవచ్చును.
అమ్మోనియం ఎజైడ్ ఒక అయోనిక్ పదార్థం. అతి అత్యల్ప ప్రమాణంలో నీటిలో కరుగును.అమ్మోనియం ఎజైడ్ లో 93% (భారం)వరకు నైట్రోజన్ అమ్మోనియం కేటయాన్, అజైడ్ అనయాన్ రూపంలో ఉండును. అమ్మోనియం ఎజైడ్ యొక్క నిర్మాణ పరమైన ఐసొమర్ టెట్రాజేన్(tetrazene)
వేదాంతకవి
వేదాంతం వేంకట సుబ్రహ్మణ్యశాస్త్రి "వేదాంతకవి"గా ప్రసిద్ధుడు. ఇతడు చెళ్లపిళ్ల వేంకటశాస్త్రి  శిష్యుడు. ఇతని తండ్రి శంభుశాస్త్రి, అన్న లక్ష్మీకాంతం జాతీయోద్యమాలలో పాల్గొని ఉద్యమగీతాలను గొంతెత్తి పాడేవారు. వారి ప్రభావంతో ఇతడు దేశసేవ, కవిత్వసేవ విడదీయలేని అనుబంధంగా ఏర్పరచుకుని కవితావేశానికి గురిఅయ్యాడు. ఇతడు 1928-1931ల మధ్య వివిధ జైళ్ళలో శిక్ష అనుభవించాడు. 1928లో జైలుకు వెళ్లినప్పుడు పుచ్చలపల్లి సుందరయ్యతో కలిసి ఒకే గదిలో ఉన్నాడు. ఆ శిక్షాకాలంలో పోలీసుల లాఠీదెబ్బలవల్ల కుడిచేతి ఉంగరం వేలు విరిగింది. తలకు బలమైన దెబ్బలు తగలడం వల్ల ఎడమకన్నుకు అంధత్వం ఏర్పడింది. ఇతని రచనలు శాంతి సంగ్రామం, స్వతంత్ర గర్జన, జమీన్ రైతు, రాజకోట ఆనాటి బ్రిటీష్ ప్రభుత్వంచే నిషేధానికి గురి అయ్యాయి. రాజకోట నాటకాన్ని పేరుమార్చి కాంగ్రెస్ భారతం పేరుతో అచ్చువేశాడు. ఇతని భార్యపేరు పార్వతీదేవి.
కాడ్మియం నైట్రేట్
కాడ్మియం నైట్రేట్ఒక అకర్బన రసాయన సమ్మేళనం.నిర్జల కాడ్మియం నైట్రేట్ రసాయన ఫార్ములా Cd(NO).ఆర్ద్ర కాడ్మియం నైట్రేట్ ల సాధారణ రసాయనఫార్ములా Cd(NO).xHO.ఈ రసాయన సమ్మేళనంలో కాడ్మియం లోహంతో పాటు నైట్రోజన్,ఆక్సిజన్ మరియు హైడ్రోజన్ పరమాణువుల సంయోగం వలన ఈ రసాయన సంయోగ పదార్థం ఏర్పడినది.ఈ సంయోగ పదార్థాలలో నిరాకార,అషౌష్టవ రకం చెందినది, వోలటైల్ (తక్కువ ఉష్ణోగ్రత వద్ద ఆవిరిగా మారు/బాష్పీకరణ చెందు పదార్థాలు)పదార్థం కాగా,మిగిలినవి లవణాలు.. కాడ్మియం నైట్రేట్ సమూహానికి చెందిన అన్నియు రంగులేని స్పటికాకృతి ఘనపదార్థాలు.ఇవ్వన్నియు గాలిలోని తేమ/చెమ్మను పీల్చుకొని తడిగా /చెమ్మగా మారును.కాడ్మియం సంయోగ పదార్థాలు కాన్సరు కారకాలుగా గుర్తింపబడినవి.
కాడ్మియం నైట్రేట్ తెల్లని స్పటికరూప ఘనపదార్థం.ఆర్ద్రతాకర్షణ కల్గిన రసాయన సమ్మేళనపదార్థం.వాసన రహితం.
సాధారణ 25 °C ఉష్ణోగ్రతవద్ద నిర్జల /అనార్ద్ర కాడ్మియం నైట్రేట్ సాంద్రత 3.6గ్రాములు/సెం.మీ.నాలుగు జలాణువులు కల్గిన ఆర్ద్ర/జలయుత (tetrahdyrate) కాడ్మియం నైట్రేట్ సాంద్రత 2.45గ్రాములు/సెం.మీ
సాధారణ వాతావరణ పీడనం దగ్గర(760 mmHg) నిర్జల /అనార్ద్ర కాడ్మియం నైట్రేట్ ద్రవీభవన స్థానం 360 °C(680 °F; 633K). మరియు నాలుగు జలాణువులు కల్గిన ఆర్ద్ర కాడ్మియం నైట్రేట్ ద్రవీభవన స్థానం 59.5 °C (139.1 °F;332.6 K)
నాలుగు జలాణువులుకల్గిన ఆర్ద్ర కాడ్మియం నైట్రేట్ బాష్పీభవన స్థానం,సాధారణ వాతావరణ పీడనం దగ్గర(760 mmHg) 132 °C (270 °F; 405K)
నీటిలో కరుగును. 100 మీ.లీ నీటిలో 0 °C వద్ద 109.7 గ్రాములు, 18 °C దగ్గర126.6 గ్రాములు, 30 °C వద్ద139.8 గ్రాములు, 59.5 °C వద్ద 320.9 గ్రాములు కరుగును.కాడ్మియం నైట్రేట్ ఇంకను ఆమ్లాలలో కరుగును.అమ్మోనియా,ఆల్కహాల్లు,ఇథర్,మరియు ఎసిటోన్ లలోకూడా కరుగును.
కాడ్మియం లోహాన్ని లేదా కాడ్మియం ఆక్సైడ్ ను నైట్రిక్ ఆక్సైడ్ లో కరగించి,పిమ్మట స్పటికికరించడం (crystallization) ద్వారా కాడ్మియం నైట్రేట్ ను ఉత్పత్తి కావింతురు.
అలాగే కాడ్మియం హైడ్రాక్సైడ్ లేదా కాడ్మియం కార్బోనేట్ ను కూడా నైట్రిక్ ఆక్సైడ్ లో కరగించి,పిమ్మట స్పటికికరించడం (crystallization) ద్వారా కాడ్మియం నైట్రేట్ ను ఉత్పత్తి కావింతురు.
అత్యధిక ఉష్ణోగ్రత వద్ద కాడ్మియం నైట్రేట్ విఘటన/వియోగం చెందటం వలన కాడ్మియం ఆక్సైడ్ మరియు నైట్రోజన్ ఆక్సైడ్ లను ఉత్పత్తి చేయును.ఆమ్లీకృతకాడ్మియం నైట్రేట్ ద్రావణం ద్వారా హైడ్రోజన్ సల్ఫైడ్ వాయువును ప్రసరింపచేసిన ,పసుపు వర్ణపు కాడ్మియం సల్ఫైడ్ ఏర్పడును.
కాస్టిక్ సోడా (సోడియం హైడ్రాక్సైడ్)ద్రావణం తో కాడ్మియం ఆక్సైడ్ చర్య వలన కాడ్మియం హైడ్రాక్సైడ్ అవక్షేపంగా ఏర్పడును.పలు కాడ్మియం లవణాలను ఇలా అవక్షేపరూపాలలో వేరు చేయవచ్చును.
కాడ్మియం నైట్రేట్ ను గాజు మరియు పింగాణి వస్తువులకు రంగును ఇచ్చుటకై ఉపయోగిస్తారు.అలాగే పోటోగ్రఫిలో ఫ్లాష్‌పౌడర్ గా ఉపయోగిస్తారు.
సోషల్ మీడియా
సోషల్ మీడియా లేదా సామాజిక మాధ్యమం అనగా విర్ట్యువల్ కమ్యునిటీస్ మరియు నెట్వర్క్ లలో కెరీర్ ఆసక్తులను, ఆలోచనలను, మరియు చిత్రాలను, వీడియోలను సృష్టించడానికి, పంచుకోవడానికి, లేదా సమాచారాన్ని మార్పిడి చేయడానికి ప్రజలను లేదా కంపెనీలను అనుమతించే కంప్యూటర్-మాధ్యమ ఉపకరణాలు.
ఓరుగంటి నీలకంఠశాస్త్రి
ఓరుగంటి నీలకంఠశాస్త్రి ఒక ప్రసిద్ధి చెందిన పండితుడు, ఉభయభాషా పారంగతుడు. 
ఇతడు జూలై 19 వ తేదీన విజయనగరంలో జన్మించాడు. ఇతడు విజయనగర మహారాజా సంస్కృత కళాశాలలో విద్యను కొనసాగించాడు. సంస్కృత అలంకార, వ్యాకరణశాస్త్రాలు, పూర్వోత్తర మీమాంసలు, తర్కశాస్త్రము, ప్రస్థాన త్రయము సమగ్రంగా అభ్యసించినాడు. ఇతడు 1971 వరకు గుంటూరు హిందూ కళాశాలలోను, 1971-72లో కె.వి.కె సంస్కృత కళాశాలలోను సంస్కృత అధ్యాపకుడిగా పనిచేశాడు. తరువాత గుంటూరు పి.జి.కాలేజీలో తెలుగు శాఖలో యు.జి.సి.గౌరవాచార్యునిగా పనిచేశాడు. 
ఇతని రచనలు అనేకం భారతి వంటి పత్రికలలో ప్రచురితమయ్యాయి. ఇతని రచనలలో కొన్ని:
కాడ్మియం అయోడైడ్
కాడ్మియం అయోడైడ్ ఒక రసాయన సంయోగ పదార్థం. సంయోగ పదార్థమనగా ఒకటికన్నా ఎక్కువ మూలకాల పరమాణువుల సంయోగం వలన ఏర్పడిన రసాయన సమ్మేళన పదార్థం.ఇది ఒక అకర్బన సమ్మేళన పదార్థం.కాడ్మియం మరియు అయోడిన్ పరమాణువుల సంయోగం వలన కాడ్మియం అయోడైడ్ సంయోగ పదార్థం ఏర్పడినది. కాడ్మియం అయోడైడ్ యొక్క రసాయన సంకేత పదం CdI.ఈ రసాయన సంయోగ పదార్థం యొక్క విభిన్న స్పటికనిర్మాణం ప్రాముఖ్యత కల్గినది. బలమైన దృవియ లక్షణాన్నికల్గిన, ఈ రకపు స్పటికనిర్మాణం MX రకపు సంయోగ పదార్థాలలో అరుదు.
కాడ్మియం అయోడైడ్ ఘనరూప పదార్థం.స్పటిక అణునిర్మాణం కల్గిఉన్నది. ఇది సామాన్యంగా తెల్లగా ఉండును.లేదా లేత/పాలిపోయిన పసుపురంగులో ఉండును.
కాడ్మియం అయోడైడ్ యొక్క అణుభారం 366.22 గ్రాములు/మోల్.
కాడ్మియం అయోడైడ్ రసాయన సంయోగ పదార్థం యొక్క సాంద్రత(25 °C వద్ద) 5.670 గ్రాములు/సెం.మీ.
కాడ్మియం అయోడైడ్ రసాయన సంయోగ పదార్థం యొక్క ద్రవీభవన స్థానం 388 °C (729 °F; 660K)
కాడ్మియం అయోడైడ్ రసాయన సంయోగ పదార్థం యొక్క బాష్పీభవన స్థానం 787 °C (1,368 °F; 1,015K)
కాడ్మియం అయోడైడ్ నీటిలో కరుగును అలాగే ఇథనాల్, ఎసిటోన్, ఇథర్ మరియు అమ్మోనియా లలో కరుగుతుంది.కాడ్మియం అయోడైడ్ ఒక లీటరు నీటిలో,0 °C వద్ద787 గ్రాములు, 20 °C వద్ద 847 గ్రాములు, 100 °C దగ్గర 1250 గ్రాములు కరుగును.
కాడ్మియం అయోడైడ్అణువులో అయోడిన్ అయాన్ లు దగ్గరిగా ఆవృతమైన షట్కోణ అమరికతోఉండగా, కాడ్మియం కేటాయానులు ఆవృతమైన షట్కోణ స్థానం/తావులో వికల్పమైన (ఒకటివిడిచి ఒకటిగానున్న:alternate) పొరలలో నిండి యుండును.ఫలితంగా అణువు అల్లిక పొరల సౌష్టవాన్ని ప్రదర్శించును.ఈ మూల/ప్రథమ నిర్మాణాన్ని చాలాలవణాలలో, ఖనిజాలలో గుర్తించవచ్చును. కాడ్మియం అణునిర్మాణం ఎక్కువగా అయోనికల్ బంధం కల్గి, పాక్షిక సమన్వియ బంధ లక్షణా లను (covalent character ) కల్గి ఉంది.
కాడ్మియం అయోడైడ్‌ను లితోగ్రఫీ, పోటోగ్రఫీ, మరియు విద్యుత్తు కళాయి ప్రక్రియ/ఎలక్ట్రోప్లేటింగు లలో ఉపయోగిస్తారు.అలాగే ప్రకాశకత్వంగల (phosphors) రసాయనాల నిర్మాణం/ తయారీలో /ఉత్పత్తిలో ఉపయోగిస్తారు.
యాళ్ళ శ్రీనివాస శేషసాయి బాబు
యాళ్ళ శ్రీనివాస శేషసాయి బాబు జనవరి, 2015, హైదరబాదులోని ఆంధ్రప్రదేశ్ సచివాలయంలో ఆంధ్రప్రదేశ్ రాష్ట్ర 20 సూత్రాల ఆర్థిక అమలు కమిటీ చైర్మన్ గా పదవీ బాధ్యతలు స్వీకరించిన శ్రీ యాళ్ళ శ్రీనివాస శేషసాయి బాబు, కండ్లగుంట గ్రామ వాస్తవ్వులు. సాయి గారు 1968 అక్టోబరు 1న నరసరావుపేటలో జన్మించారు. వీరి తల్లిదండ్రులు రామారావు, శ్యామలాంబ. వీరి తండ్రి నరసరావుపేటలో ప్రధానోపాధ్యాయులుగా పదవీ విరమణ చేసారు. సాయి గారు విద్యాభ్యాసం డిగ్రీ వరకు నరసరావుపేటలో, ఆ తర్వాత M.B.A మరియు C.A ను హైదరాబాదులో పూర్తి చేశారు. సిఏ కోర్సు పూర్తి చేసిన తర్వాత ఆడిటింగ్ వంటి పనులు మొదలుకుని, ప్రాజెక్ట్ మేనేజ్‌మెంట్, ఇన్వెస్ట్ మెంట్ కన్సల్టెంట్‌గా, కన్సల్టెన్సీ సర్వీసెస్‌లలో మరియు ఫైనాన్స్ రంగంలో ఎన్నో రకాలుగా సేవలందించి, చార్టెడ్ అకౌంటెంట్‌గా మరియు ఆర్థిక సలహాదారుడుగా అనేక ప్రముఖ కంపెనీల పురోభివృద్ధిలో కీలకభాగస్వామిగా మారారు.ఇలా ప్రముఖ కంపెనీలకు సేవలందించి ప్రధాన భూమిక పోషిస్తున్న క్రమంలో శ్రీ నారా చంద్రబాబు నాయుడి గారికి పరిచయం జరిగింది. ఆ పరిచయమే ఆ తర్వాత కాలంలో ఎన్టీఆర్ ట్రస్ట్ భవన్ కు మరియు తెలుగుదేశం పార్టీకి అనేక సేవలందిచారు. సాయిగారి కృషికి మెచ్చి ఆంధ్రప్రదేశ్ రాష్ట్ర 20 సూత్రాల ఆర్థిక అమలు కమిటీ చైర్మన్ గా పదవి ఇవ్వడం జరిగింది.
తిరుమళిశై ఆళ్వార్
తిరుమళిశై ఆళ్వార్ శ్రీవైష్ణవ శాఖకు చెందిన తమిళ విష్ణు భక్తుడు, పన్నెండు మంది ఆళ్వారుల్లో ఒకరు. తొండనాడు(ప్రస్తుతం కంచిపురం, తిరువళ్ళూర్ జిల్లాల్లో భాగం)కు చెందినవారు. క్రీ.పూ.4203లో జన్మించినట్టు భావిస్తారు. శ్రీవైష్ణవ సంప్రదాయం ఆయన సాక్షాత్తు శ్రీమహావిష్ణువు చక్రాయుధం, సుదర్శనం అవతారంగా భావిస్తారు. తిరుమళైశాయిలోని జగన్నాథ పెరుమాళ్ ఆలయంలో భగవత్ కృపచే జన్మించారని నమ్ముతారు.
తిరువాలన్, పంకయా చెల్వి అన్న పిల్లలు లేని, గిరిజన దంపతులు కట్టెలు కొడుతుండగా బాలుడిని చూసి, ఇంటికి తెచ్చుకున్నారు. దంపతులకు కనికణ్ణన్ అనే మరో కుమారుడు కూడా ఉన్నాడు. అతను తిరుమళిశై ఆళ్వారు శిష్యుడు అయ్యారు.
తిరుమళైశాయి ఆళ్వార్ తాను బ్రాహ్మణ, క్షత్రియ, వైశ్య & శూద్ర వర్ణాలకు చెందినవాణ్ణి కానని చెప్పుకున్నారు, ఒకానొక ద్విపదల్లో తనను తాను అవర్ణుడిగా అంటే కులం లేనివానిగా లేదా దళితునిగా పేర్కొన్నారు.
ఆయన పేరు తిరుమళైశాయి అన్న ఆయన పుట్టిన ప్రదేశం పేరుమీదుగా వచ్చింది, ప్రస్తుతం ఇది నేటి చెన్నై నగరంలో అంతర్భాగంగా ఉంది. భార్గవ మహర్షి, కనకాంగి దంపతులకు, తల్లి గర్భంలో అసహజమైన 12 నెలల గర్భవాసం అనంతరం జన్మించారు.  కాలుసేతులు, ప్రాణం లేని శరీరంగా శిశువు బయటకు వచ్చాడు. దంపతులు తీవ్రంగా నిరాశ చెంది, అయిష్టంగానే ఓ వెదురుపొద కింద  వదిలేసి, ఆధ్యాత్మిక ప్రయాణం కొనసాగించారు. విష్ణుమూర్తి లక్ష్మీదేవితో సహా ప్రత్యక్షమై ఆ మృతశిశువుకు మాంసం, ప్రాణం ఇచ్చి ప్రాణమున్న మనిషిని చేశారు.
అతనికి చేతులు, కాళ్ళు కూడా ఏర్పడ్డాయి, ఆప్యాయంగా ఓ గిరిజనుడైన తిరువళన్ తీసుకుని పెంచుకోవడం ప్రారంభించారు. పుణ్య దంపతులైన తిరువళన్, పంకజవల్లి ఆ బిడ్డను తమకు ప్రసాదించిన భగవంతుని కృపకు పట్టరాని సంతోషం పొందారు. పిల్లాడు పెరిగి తిరుమళిశై ఆళ్వార్ అయ్యారు. అతని కుడి పాదంలో కన్ను కూడా ఉంటుంది. తిరుమళిశై గ్రామానికి దగ్గరిలోని పిరయంపదు అన్న చిన్న పల్లెలో పదేళ్ళ వయసు వచ్చేవరకూ జీవించారు. ఈ ఆళ్వారు సుదర్శన చక్రం యొక్క అవతారంగా భావిస్తారు.
తిరుమళిశై ఆళ్వార్ అన్ని మతాల గురించి తెలుసుకోవాలని నిర్ణయించుకుని. పలు మతాల సాహిత్యం చదువుకున్నారు. ఆ క్రమంలో శివుడి పరమ భక్తుడైపోగా శివక్యారు అన్న పేరు వచ్చింది. ఒకరోజు, ఓ ముసలాయన మొక్కను పీకి, తిప్పి, పగిలిపోయిన కుండతో, తెగిన తాడుతో, నీళ్ళులేని నూతిలోంచి తోడుతూ నీళ్ళపోసే ప్రయత్నం చేస్తున్నారు. అలాంటి మూర్ఖపు పని ఎందుకు చేస్తున్నావని శివాక్యర్ అడిగారు. ఆ పెద్దాయన మరెవరో కాదు - పెయ్ ఆళ్వార్. సజలమైన నిండు నుయ్యిలాంటి వేదాలు, స్మృతులు శ్రీమన్నారాయణుడు సర్వోన్నతుడైన దైవమని చెప్తూండగా, తెలిసి తెలిసీ శివాక్యర్ శైవాన్ని అవలంబించడం కన్నా తాను చేస్తున్నదేమీ అంతకన్నా మూర్ఖపు పని కాదని బదులిచ్చారు. ఆపైన వారిద్దరి మధ్య జరిగిన వాదనలో పెయ్ ఆళ్వార్ గెలిచి శివక్యారును వైష్ణవునిగా మార్చారు.
సాయుధ దళాల వైద్య కళాశాల (భారతదేశం)
సాయుధ దళాల వైద్య కళాశాల (Armed Forces Medical College - AFMC) అనేది భారతదేశంలోని మహారాష్ట్ర రాష్ట్రంలోని పూణేలో ఉన్న ఒక వైద్య కళాశాల. ఈ కళాశాల భారత సాయుధ దళాల ద్వారా నిర్వహించబడుతుంది. ఇది బిసి రాయ్ కమిటీ సిఫార్సుపై రెండవ ప్రపంచ యుద్ధం తర్వాత 1948 మేలో స్థాపించబడింది, దీనిలో వివిధ భారతీయ ఆర్మీ మెడికల్ కార్ప్స్ యూనిట్ల యొక్క మిగతావి సాయుధ దళాల వైద్య సేవలు సృష్టించడానికి విలీనం అయ్యాయి. ఈ ఎఎఫ్‌ఎమ్‌సి అండర్‌గ్రాడ్యుయేట్ వింగ్ 1962 ఆగస్టు 4 న స్థాపించబడింది, ఇది ప్రపంచ వ్యాప్తంగా ఉన్న దాని పూర్వ విద్యార్థుల చే ఎఎఫ్‌ఎమ్‌సి దినోత్సవంగా ప్రతి సంవత్సరం జరపబడుతుంది. ఎఎఫ్‌ఎమ్‌సి ర్యాకింక్ స్థానం భారతదేశం యొక్క గొప్ప వైద్య కళాశాలల మధ్య నిలకడగా ఉంటుంది, ఇది అవుటులుక్ 2012 మరియు 2015 సర్వే ర్యాంకింగ్ తో దేశంలోని అన్ని అండర్‌గ్రాడ్యుయేట్ వైద్య సంస్థల మధ్య రెండవ స్థానం సంపాదించింది. ఈ సంస్థ డాక్టర్ సైనికుల పూల్ అందించడం ద్వారా భారత సాయుధ దళాల యొక్క మొత్తం మూడు సేవలను పరిపుష్టం చేసింది. ఇది ప్రధానంగా వైద్య అండర్‌గ్రాడ్యుయేట్‌లు మరియు పోస్ట్‌గ్రాడ్యుయేట్‌లు, దంత పోస్ట్‌గ్రాడ్యుయేట్‌లు, నర్సింగ్ సభ్యులు మరియు పారామెడికల్ సిబ్బందికి శిక్షణనిస్తుంది.
జవహర్‌లాల్ ఇన్‌స్టిట్యూట్ ఆఫ్ పోస్ట్‌గ్రాడ్యుయేట్ మెడికల్ ఎడ్యుకేషన్ అండ్ రీసెర్చ్
జవహర్‌లాల్ ఇన్‌స్టిట్యూట్ ఆఫ్ పోస్ట్‌గ్రాడ్యుయేట్ మెడికల్ ఎడ్యుకేషన్ అండ్ రీసెర్చ్ (JIPMER) అనేది భారతదేశంలోని ఒక వైద్య కళాశాల, మరియు ఆసియాలో యూరోపియన్ వైద్యం నేర్పిన వాటిలో అతి పురాతనమైనది. ఇది దక్షిణ భారతదేశం లో పుదుచ్చేరి కేంద్రపాలిత ప్రాంతం యొక్క రాజధాని పాండిచ్చేరిలో ఉంది. జిప్మర్ దాని అంతర్గత పరిపాలన అమలుకు స్వయంప్రతిపత్తి గల భారతీయ కేంద్ర ప్రభుత్వం నిధుల సంస్థ.
పథేర్ పాంచాలి
పథేర్ పాంచాలి (బెంగాలీ-pɔt̪ʰer pãtʃali, తెలుగు అర్థం-"చిన్న దారి పాట") సత్యజిత్ రే దర్శకత్వంలో, పశ్చిమ బెంగాల్ ప్రభుత్వం నిర్మించిన 1955 నాటి బెంగాలీ చలనచిత్రం. 1928లో బిభూతి భూషణ్ బందోపాధ్యాయ్ రాసిన "పథేర్ పాంచాలి" నవల ఈ సినిమా కథకు ఆధారం. ఇది సుప్రసిద్ధ భారతీయ దర్శకుడు సత్యజిత్ రే దర్శకత్వం వహించిన తొలి సినిమా. అపు చిత్రత్రయంలో "పథేర్ పాంచాలి" మొదటిది - దీనిలో అపు బాల్యం చిత్రీకరించారు. ఈ చిత్రం 1955లో నిర్మించబడిన సినిమాలలో ఉత్తమ బెంగాలీ సినిమాగా జాతీయ చలన చిత్ర పురస్కారాన్ని పొందింది.
బెంగాలీ బ్రాహ్మణ దిగువ మధ్యతరగతి కుటుంబానికి చెందిన అపు అనే పిల్లాడి బాల్యం ఇందులో ప్రధాన ఇతివృత్తం. ప్రధానంగా కథంతా బెంగాల్ లోని ఓ పల్లెటూర్లో సాగుతుంది. అపు తల్లిదండ్రులు సర్బజయ, హరిహరరాయ్, అతని అక్క దుర్గ. పూజారిగా పనిచేస్తున్న హరిహరరాయ్ కుటుంబం పేదరికంతో బాధపడుతూ ఉంటుంది. హరిహరరాయ్ వరుసకు అక్కగారైన ముసలి స్త్రీ ఇందర్ ఠాకూర్న్ కూడా వారితోనే నివసిస్తూంటారు. కొన్నాళ్ళకు ఇందర్ మరణిస్తారు. అంతేకాక దురదృష్టవశాత్తూ యుక్తవయస్సుకు వచ్చిన దుర్గ కూడా మరణిస్తుంది. ఇల్లు పాడుపడిపోతుంది, ఇలాంటి స్థితిగతుల మధ్య పల్లెటూళ్ళో జీవించలేక హరిహరరాయ్, సర్బజయ, అపు కలకత్తా వలస వెళ్ళిపోవడంతో సినిమా ముగుస్తుంది.
1928లో బిభూతిభూషణ్ బందోపాధ్యాయ్ రాసిన "పథేర్ పాంచాలి" నవల ఎప్పుడు ప్రజాదరణ కోల్పోతే అప్పుడే ఆపివేసే షరతు మీద పత్రికలో ప్రచురితమై మంచి పాఠకాదరణ పొందింది. తర్వాతి సంవత్సరమే ప్రచురితమై, బెంగాలీ సాహిత్యంలో నిలిచిపోయిన పాత్రగా అపు, నవలగా పథేర్ పాంచాలి నిలిచాయి. 1940ల్లో శాంతినికేతన్‌లో లలిత కళల్లో చదువుకుని బయటకి వచ్చి కథకుడు, చిత్రకారుడు సత్యజిత్ రే భారతీయ సినిమాల్లో ప్రేమ పాటలు, మార్మిక పురాణాలు తప్ప జనజీవితం స్ఫూర్తినివ్వకపోవడంపై చాలా అసంతృప్తి కలిగివుండేవారు. అందుకే బెంగాలీ గ్రామీణ జీవిత వాస్తవాన్ని, వారి ఆశల్ని, కలల్ని ప్రతిబింబించిన "పథేర్ పాంచాలి" నవలను సినిమాగా మలిచారు.
ప్రధానమంత్రి జీవనజ్యోతి
"'ప్రధానమంత్రి జీవన జ్యోతి బీమాయోజనా" భారతదేశంలో ప్రభుత్వం యొక్క జీవిత బీమాపథకం. ఈ పథకం వాస్తవంగా ఫిబ్రవరి 2015 లో ఆర్థిక మంత్రి అయిన అరుణ్ జైట్లీ చే బడ్జెట్ ప్రసంగంలో ప్రకటించబడింది. ఇది ప్రధానమంత్రి అయిన నరేంద్ర మోడీ చే మే 9 న కోల్‌కతాలో ప్రారంభించబదినది. మే 2015 వరకు భారత జనాభాలో 20 శాతం మంది మాత్రమే ఏదో ఒక జీవిత బీమాపాలసీని కలిగి యున్నారు. ఈ పథకం ద్వారా ఆ సంఖ్యను పెంచడమే దీని ఉద్దేశం.
ఆంధ్రోద్యమం
తెలుగు వారికి రాజకీయంగా, ఉద్యోగాలపరంగా, సాంస్కృతికంగా ఉమ్మడి మద్రాసు రాష్ట్రంలో అన్యాయాలు జరుగుతున్నాయని, భాష ప్రాతిపదికన తెలుగు రాష్ట్రం ఏర్పాటు కావాలంటూ చేసిన ఉద్యమం ఆంధ్రోద్యమం. 20వ 1911లో ఈ ఉద్యమం ప్రారంభం కాగా, 1953 నాటికి ఆంధ్ర రాష్ట్ర ఏర్పాటు, ఆపైన ఆంధ్రప్రదేశ్ ఏర్పాటుతో ఫలించింది. గుంటూరులో ఓ తమిళ జడ్జి డఫేదారు ఉద్యోగానికి దరఖాస్తు చేసుకున్న పలువురు స్థానికులు, అర్హులను కాదని కుంభకోణం నుంచి సాటి తమిళుణ్ణి తీసుకువచ్చి నియమించారు. పలువురు తెలుగు నాయకులకు తమిళులకు భాషా పరంగా ఉన్న వివక్ష, తద్వారా ఉద్యోగ రంగంలో తాము అనుభవిస్తున్న అణచివేత తెలిసినా, ఈ సంఘటన వేడిపుట్టించి కదిలించడంతో ఆంధ్రోద్యమం ప్రారంభమైంది. 1912లో ఆంధ్రమహాసభ ప్రారంభమై మద్రాసు నుంచి ఆంధ్రను విడదీసి వేరే ప్రావిన్సు చేయాలన్న డిమాండ్ చేశారు.
1913లో బాపట్లలో తొలి ఆంధ్ర మహాసభ నిర్వహించారు. తొలి దశలో ఆంధ్రోద్యమ లక్ష్యాల విషయమై తర్జన భర్జనలు జరిగాయి. అవి ఓ కొలక్కి వచ్చి, 1910 దశకం ముగిసేనాటికే ఆంధ్రులకై ప్రత్యేక ప్రావిన్సు ఏర్పరచడమే తమ లక్ష్యమని ప్రకటించారు.
భారత జాతీయ కాంగ్రెస్ తొలిసారి ప్రదేశ్ కాంగ్రెస్ లు ఏర్పరిచినప్పుడు భాషా ప్రాతిపదికన ప్రావిన్సులు ఏర్పరచడానికి అనుకూలంగా నిర్ణయం తీసుకుని ఆ ప్రకారమే తమ ప్రదేశ్ కాంగ్రెస్ కమిటీలు ఏర్పాటు చేసింది. సూత్రప్రాయంగా తీసుకున్న ఈ నిర్ణయానికి అనుగుణంగా ఆంధ్ర ప్రదేశ్ కాంగ్రెస్ కమిటీని 1923లోనే ఏర్పరిచారు.
ఆల్ ఇండియా ప్రీ మెడికల్ టెస్ట్
ఆల్ ఇండియా ప్రీ-మెడికల్/ప్రీ-డెంటల్ ఎంట్రన్స్ టెస్ట్ (AIPMT) అనేది భారతదేశంలో ఒక వార్షిక వైద్య ప్రవేశ పరీక్ష. ఈ పరీక్షను దేశవ్యాప్తంగా పలు వైద్య కళాశాలల్లో ఎంబిబిఎస్ మరియు బిడిఎస్ కోర్సులలో ప్రవేశం కోసం సెంట్రల్ బోర్డ్ ఆఫ్ సెకండరీ ఎడ్యుకేషన్ (సీబీఎస్ఈ), ఢిల్లీ నిర్వహిస్తుంది. ప్రస్తుతం భారతదేశంలో యూనియన్ ఆఫ్ ఇండియా, రాష్ట్ర ప్రభుత్వాలు, మున్సిపల్ లేదా ఇతర స్థానిక అధికారిక యంత్రాగాల చే నిర్వహించబడుతున్న ఆంధ్ర ప్రదేశ్, తెలంగాణ, జమ్ము కాశ్మీర్ రాష్ట్రాలు మినహా అన్ని వైద్య మరియు దంత కళాశాలల్లో మొత్తం సీట్ల యొక్క 15 శాతం సీట్లు ఈ పరీక్షలో క్వాలిఫై అయిన అభ్యర్థుల కొరకు రిజర్వ్ చేయబడ్డాయి.
భారతదేశం మొత్తంపై ప్రామాణీకరణంగా దేశం యొక్క అన్ని ప్రాంతాలకు సమాన ప్రాతిపదికన వైద్య విద్యను అందుబాటులో ఉంచడం మరియు అంతర ప్రాంతీయ మార్పిడిని పెంపొందించడం ఈ పరీక్ష యొక్క ప్రాథమిక లక్ష్యం. 2006 వరకు AIPMT పూర్తిగా మెరిట్ పై ఆధారంగా మరియు ఎటువంటి రిజర్వేషన్లు లేని కొన్ని ఆల్-ఇండియా పోటీ పరీక్షల (రక్షణ సర్వీసుల కొరకు పరీక్షలతో పాటు) యొక్క ఒకటిగా అసాధారణమైనది. అయితే 2006 నుంచి మానవ వనరుల మంత్రిత్వ శాఖ అధ్యక్షతన అర్జున సింగ్ నుండి ఒత్తిడి కారణంగా AIPMT లో కూడా ఎస్‌సి, ఎస్‌టి మరియు ఒబిసి లకు రిజర్వేషన్ కల్పించబడింది.
బోయినవారిపాలెం
బోయినవారిపాలెం, కృష్ణా జిల్లా, పామర్రు మండలానికి చెందిన గ్రామము. పిన్ కోడ్ నం. 521 157., యస్.ట్.డీ కోడ్=08674.
సముద్రమట్టానికి 9 మీ.ఎత్తు
గుడివాడ, పెడన, మచిలీపత్నం, హనుమాన్ జంక్షన్
పమిడిముక్కల, గుడ్లవల్లేరు, పెదపారుపూడి, మొవ్వ
పామర్రు, కూచిపూడి నుండి రోడ్ద్దు రవాణా సౌకర్యం కలదు. రైల్వేస్టేషన్; విజయవాడ 47 కి.మీ
మందల పరిషతు ప్రాదమిక పాఠశాల, బోయినవారిపాలెం
బోయినవారిపాలెం గ్రామం, పసుమర్రు గ్రామ పంచాయతీ పరిధిలోని ఒక శివారు గ్రామం.
వరి, కూరగాయలు
వ్యవసాయం
ఒక బానిస ఆత్మకథ
ఒక బానిస ఆత్మకథ ముక్తవరం పార్థసారథి రచించిన అనువాద పుస్తకం. ఈ పుస్తకాన్ని ఆంగ్లంలో ఫ్రెడరిక్ డగ్లస్ రచించారు.
సుమారు 190 ఏళ్ళ క్రితం పుట్టిన ఒక బానిస ఆత్మకథ ఇది. అతని పేరు ఫ్రెడరిక్‌ డగ్లస్‌. ఆయన తన ఆత్మకథలో తాను బానిసగా బతికిన రోజుల్ని కళ్ళకు కట్టినట్లు చిత్రించాడు. మేరీల్యాండ్‌ నుంచి న్యూయార్కుకి ఎలా పారిపోయి వచ్చిందీ వివరించడు. అమెరికాలో బానిసత్వాన్ని నిషేధించాలనే ఉద్యమానికి ఆయన క్రమంగా గొప్ప నాయకుడయ్యాడు. ఆయన ఒక వక్తగా, రచయితగా, నాయకునిగా, మేధావిగా ఎలా రూపొందిందీ మనకు ఈ పుస్తకం తెలియజేస్తుంది. దళితుల మేథాశక్తి గురించి చులకన భావం ఉన్నవారికి అంబేద్కర్‌ జీవితం ఎలా సమాధానం చెప్పిందో, నల్ల బానిసల జ్ఞానం గురించి ఎగతాళి చేసిన బానిస యజమానుల కూతలకు డగ్లస్‌ జీవితం అటువంటి తిరుగులేని జవాబు ఇచ్చింది.
స్క్రీన్ ప్లే
సినిమా (లేదా సీరియల్, టెలివిజన్ కార్యక్రమం, వీడియోగేం, వగైరా) కోసం రచయిత (స్క్రీన్ రైటర్స్) రాసే రచనను స్క్రీన్ ప్లే లేదా స్క్రిప్ట్ అంటారు. ఈ స్క్రీన్ ప్లేలు పూర్తిగా నూతనమైనవి కావచ్చు లేదా అప్పటికే ఉన్న నాటకం, నవల, కథ, ఆత్మకథ వంటివాటి నుంచి స్వీకరించిన అడాప్టేషన్లూ కావచ్చు. స్క్రీన్ ప్లే (లేదా స్క్రిప్ట్) పాత్రల కదలికలు, నటన, చేష్టలు, ముఖకవళికలు, సంభాషణలు కూడా కలిగివుంటుంది.
సాధారణంగా స్క్రీన్ ప్లేలో ఒక పేజీ చిత్రీకరణలో ఒక నిమిషంగా ఉండేలా రూపొందిస్తారు.
మానవరహిత వైమానిక వాహనం
మానవరహిత వైమానిక వాహనం లేదా డ్రోన్ అనేది వైమానిక వాహన బోర్డు నందే పైలట్ చే ఆపరేటింగ్ కాకుండా రిమోట్ వ్యవస్థ ద్వారా నడిపే వైమానిక వాహనం. డ్రోన్‌లు పవనాలకు మరియు గాలి ఒత్తిడిలో మార్పులకు సర్దుబాట్ల యొక్క జాగ్రత్తలు తీసుకోవడానికి ఒక ఆన్‌బోర్డ్ కంప్యూటర్ కలిగి ఉండవచ్చు. కొన్ని సందర్భాల్లో ఇవి ఒక నిర్దిష్ట లక్ష్యంగా ప్రోగ్రామ్ చేస్తారు. ముఖ్యమైన నిర్ణయాలు సాధారణంగా నేలపై దాన్ని నిర్వహించే మనుషుల పర్యవేక్షణలో జరుగుతుంటాయి. పెద్ద మానవరహిత వైమానిక వాహనాలు ఎక్కువగా సైనిక దళాలు ఉపయోగిస్తుంటాయి. ఇంకా వీటిని అగ్నిమాపక చర్యలు వంటి వాటికి లేదా ఛాయాచిత్రాలు, వీడియోలు వంటివి తీసుకోవడానికి ప్రజలు ఉపయోగిస్తుంటారు.
కృషీవలుడు
కృషీవలుడు దువ్వూరి రామిరెడ్డి (1895-1947) రచించిన పద్యకావ్యం. ఇది ప్రధానంగా కృషి అనగా వ్యవసాయం ఆధారంగా జీవించే వ్యక్తుల మరియు కుటుంబాలను గురించి విశ్లేషించినది. కృషీవలుడు అనగా వ్యవసాయదారుడు లేదా రైతు అని నిఘంటువులో పేర్కొన్న అర్ధం.
దీని ద్వితీయ సంస్కరణ సరస్వతీ భాండారము వారిచే 1924లో ముద్రించబడినది. ఈ ముద్రణలో రచయిత మొదటి ముద్రణలోని కొన్ని పద్యాలను సవరించగా, కొన్నింటిని కొత్తగా చేర్చారు.
ఈ కావ్యానికి ప్రముఖ విద్యావేత్త మరియు సాహిత్యకారుడైన కట్టమంచి రామలింగారెడ్డి గారు విపులమైన ఉపోద్ఘాతాన్ని అందించారు.
ఈ పద్యకావ్యాన్ని రచయిత తన మిత్రుడైన మన్నెము శేషురెడ్డి కి అంకితం ఇచ్చాడు. ఆ సందర్బన్ననుసరించిన ప్రేమాంకములో ఈ క్రింది పద్యాన్ని రచించారు:
పవనం (విండ్)
పవనం (ఆంగ్లం: Wind) అనగా వాయువుల ప్రవాహం. భూమిపై పవనం అనేది ఎక్కువగా గాలి యొక్క కదలిక. అంతరిక్షంలో సౌర పవనం అనేది స్పేస్ ద్వారా సూర్యుని నుండి వాయువుల లేదా కణాల యొక్క కదలిక. బలమైన పవనాలు మన సౌర వ్యవస్థలో నెప్ట్యూన్ మరియు శని గ్రహాలపై చూడవచ్చు. వేగవంతమైన పవనాల యొక్క చిన్న బరస్టులను గస్ట్స్ అంటారు. ఒక నిమిషం పాటు కొనసాగే బలమైన పవనాలను స్క్వాల్స్ (ప్రచండ గాలులు) అంటారు. ఎక్కువ సమయం పాటు కొనసాగే పవనాల వంటి బ్రిజీ (చల్లగాలి), గలే, హరికేన్, మరియు తుఫాను అని పిలవబడేటటు వంటి అనేకరకములున్నవి. పవనం భూమిని తరలించగలుగుతుంది, ముఖ్యంగా ఎడారులలో ఇది జరుగుతుంది. చల్లని పవనాలు కొన్నిసార్లు పశుగణాలలో చెడ్డ ప్రభావాన్ని చూపుతుంటాయి. పవనాలు జంతువుల యొక్క ఆహార నిల్వలపై, రక్షణ మార్గాలపై కూడా ప్రభావాన్ని చూపిస్తాయి.
పవనము [ pavanamu ] pavanamu. సంస్కృతం n. Air, Wind గాలి లేదా వాయువు.